Bukedde Online - Agambibwa okukumpanya ebijanjaalo by'omusuubuzi akwatiddwa\nAbakolera mu katale e Nsambya basobeddwa eka ne mu kibira\nLukwago alumbye omulamuzi Kavuma ku kkooti\nKaganda agambibwa okufera omusuubuzi ng'ali ku poliisi\nPOLIISI ekutte omusuubuzi omututumufu ku Kaleerwe ne ddereeva wa loole nga kigambibwa baakolaganye ne kayungirizi ne banyaga omulimi ensawo z’ebijanjaalo za bukadde busatu n'omusobyo .\nAkirewo Kaganda omusuubuzi w’ebijanjaalo mu katale ka Bivamuntuuyo ku Kaleerwe ye yakwatiddwa ne Moses Nkalubo poliisi y’oku Kaleerwe ku Lwokuna oluvannyuma lwa Haningiton Baturine 40 omutuuze w’e Isingiro ku kyalo Nyabondo okubaloopa nga bwe baakolaganye ne kayungirizi ne bamubba ensawo z’ebijanjaalo 20.\nBaturine yategeezezza nti yavudde mu kyalo n’ebijanjaalo ku mmotoka y’ekika kya Canta UAY 919A n’egeriko ensawo 42 baatukidde ku Kafumbe Mukasa nga tewali katale we yafunidde omusajja nabagamba nti alina omusuubuzi ku Kaleerwe ayitibwa Kaganda agenda okubigula byonna , yagasseeko nti we baatuuse Kaganda n’abawa minzaani ne batandika okupima ng’ensawo gye bamala bagitika ku mmotoka ekika kya Fuso nnamba UAW 135L eyasangiddwawo\nYayongeddeko nti olw’amaze okugissaako ensawo 21 n’esimbula Kaganda n'amukakasa nti y'agenda okusasula kyokka ate oluvannyuma yeefudde n'agaana okusasula ng’agamba nti abaatutte ebijanjaalo talina ky’abamanyiko kino kyawalirizza Batarine okugenda ku Poliisi n'aloopa Kaganda n'akwatibwa ,oluvannyuma batandise okunoonya mmotoka ya Fuso ne bagikwatirwa e Bugoloobi ne balagira ddereeva Nkalubo eyabadde agivuga adde ku Kaleerwe wano eyabadde kayungirizi eyagye Baturine ku Kafumbe Mukasa n'adduka.\nMoses Nkalubo yategeezezza nti omusajja yamukimye ku Nkulungo y’oku bbiri wakolera n'amugamba alina ensawo z’ebijanjaalo 20 azimutwalira Nakawa ne bateesa 60,000/ wano tebaasanzewo katale kaabyo n'amugamba beeyongereyo e Mukono eno balina edduuka lye baatuseko ne bajjako ebijanjaalo kyokka bwe baamaze okubitikulako ku mmotoka ate ne balemaganwa ebeeyi ne babizzako namugamba nti agenda ku mwongeramu ssente e Bugoloobi ng’eno gye baabakwatidde .\nKaganda yategeezezza nti abaaleese ebijanjaalo talina ky’abamanyiko yagasseko nti omulimu gw’okusuubula ebijanjaalo agumazemu emyaka 18 naye takwatibwangako poliisi mbu abbye , Kaganda poliisi yamugalidde ne Nkalubo ne bagulwako omusango SD REF:17/14/04/2016.\nRobert Luganzi mutabani wa Kaganda yategeezezza nti mu kiseera ababbi we baagidde ye yabaddewo ku dduuka ne bamubuuzza ne bamugamba nti balina ebijanjaalo naye olw’okuba yabadde talina ssente yakubidde Taata we najja ne bakwatagaana ng’ebyaddiridde teyabitegedde yalabidde awo nga poliisi emukwata .\nBamukutte lwa kusibira baana be mu nnyumba\nPaasita atuuyanye nga bamulumiriza okuganza bak'abasajja


Katonga - Wikipedia\nOmugga Katonga gusangibwa munsi Uganda. Gusibuka mu bugwanjuba bwa Uganda mu nnyanja Goerge olwo ne gusiyagguka eggendo nga guyita mu disitulikiti omuli Kamwenge, Ibanda, Mubende, Mityana, Kiruhuura, Gomba, Butambala, Mpigi, Ssembabule, Bukomansimbi ne Kalungu okutuukira ddala mu nnyanja Nnalubaale nga guweza mayiro 140 nnambirira. Kigambibwa nti mu biseera ebyedda ennyo nga ennyanja Nnalubaale tennabaawo, omugga guno gwakulukutanga gudda e bugwanjuba mu nnyanja George kyokka olw'enkyukakyuka y'ensi, gyeguva bwe wajjawo ekikko ne gukyuka negutandika okukulukuta nga gudda ebuvanjuba okuyiwa mu kinnya obwaguuga ekyafuukamu ennyanja Nnalubaale.\nOmugga guno Katonga guliko emigga emirala emitonotono egigugabirira nga olutobazi nabajjuzi olwo ne gugenda okutuuka mu Nnalubaale nga mugga munene ddala. Katonga gwe gumu ku migga egisinga obunene mu gigabirira ennyanja Nnalubaale. Ku nsibuko yaagwo emu waliyo ekkuumiro ly'ebisolo erya Katonga era nga gukolebwako eby'enkulaakulana bingi gamba nga obulambuzi, obuvubi, entambula, amazzi n'ebirala bingi.\nOkuva edda n'edda nga omugga guno gumanyiddwa era bajjajjaffe baagujjako n'enjogera egamba nti "oli mu kulya Katonga ajjula" nga erabula abantu obutaba bagayaavu naye balabuukirirenga embeera eza buli ngeri obudde bwonna. Kino kyava ku lugero olugamba nti lumu waaliwo abaali bagenze ku mbaga emitala w'omugga guno naye nga we baasomokera omugga guno nga gwakala olw'omusana. Ku mbaga baamalayo ennaku nnyingi, bagenda okudda nga omugga guzzeemu okukulukuta nga n'okubooga gubooze. Awo omu kwe kugamba banne nti obwedda tuli mu kulya (ku mbaga) nga Katonga ajjula!\nBw'oba nga ova e Kampala ku luguudo lw'eMasaka ogusanga nga waakayisa equator n'akabuga k'eKayabwe. Mugga gulabika nga munene nnyo ate nga gujjuddemu ebitoogo. Omugga guno mukulu nnyo anti gwe gumu ku giyimirizzaawo ennyanja Nnalubaale ko n'okuwanirira eby'obulimi mu kitundu ky'amassekkati ga Uganda kubanga guyambako mu kutonnyesa enkuba n'okugimusa ettaka. Kisaanye nno omugga guno okukuumibwa obutiribiri anti gwe gumu ku bifuula Uganda okuba ekkula.\nOkukuuma omugga guno weewale bino; okusuula ebisasiro mu mugga, okuyiwamu ettaka oba okulima nga totangira kukulugguka kwa ttaka, okulimamu emmere, okuzimbamu amayumba, okutemamu emikutu n'ebirala ebiringa ebyo. Tukwasize wamu tusobole okutaasa omugga gwaffe guno era n'ennyanja yaffe Nnalubaale. Tujjukire nti obutonde bwe butuyimirizaawo.\nBino bigyidwa ku "https://lg.wikipedia.org/w/index.php?title=Katonga&oldid=25049"\nLast edited on 7 Gwakkumi 2019, at 11:20\nLuno olupapula lwasemba okukyusibwamu ku 11:20, 7 Gwakkumi 2019.


Bukedde Online - Leero obudde bugenda kuziba misana ng'omwezi gulwana n'enjuba\nLeero obudde bugenda kuziba misana ng'omwezi gulwana n'enjuba\nOwa bbiici ayimirizza abawala abooza mmotoka nga bakunamye\nAbalambuzi beeyiye okulaba enjuba ng'erwan...\nAdded 3rd November 2013\nLEERO nga November 3, 2013 obudde bugenda kuziba misana. Ku ssaawa 7.05 ez’omu ttuntu okutuuka ku ssaawa 12.38 omwezi nga guli mu lugendo lwagwo okwetoloola ensi, gugenda kusiikiriza enjuba olwo obudde buzibe. Kyokka ku ssaawa 9.39 oz’olweggulo y’egenda okuba entikko y’okusiikiriza kuno ng’ebitundu\nLEERO nga November 3, 2013 obudde bugenda kuziba misana. Ku ssaawa 7.05 ez’omu ttuntu okutuuka ku ssaawa 12.38 omwezi nga guli mu lugendo lwagwo okwetoloola ensi, gugenda kusiikiriza enjuba olwo obudde buzibe. Kyokka ku ssaawa 9.39 oz’olweggulo y’egenda okuba entikko y’okusiikiriza kuno ng’ebitundu by’ensi ebimu enzikiza egenda kukwata be ppo.\nEbyalo enzikiza w’egenda okukwata kuliko obuzinga ku liyanja, Atlantic Ocean, obuvanjuba bw’essaza lya Florida mu Amerika, Gabon, Congo, DR Congo, Uganda, Ivory Coast ne Ghana nga gano mawanga mu Afrika era enzikiza yaakumala eddakiika emu n’obutikitiki 39.\nOkusiikiriza kuno enzikiza n’ekwata ng’obudde bw’ekiro kwasemba okubaawo emyaka 500 emabega era nga kugenda kuddamu okubaawo nga wayise emyaka 101.\nOkusiikiriza okulala okuzze kubaawo mu myaka egy’emabega kubadde kwa kiddedde nga enzikiza tekwata nga bwe kigenda okuba ku luno.\nMu Uganda ekyalo ekigenda okuba mu nzikiza ye Owiny mu disitulikiti y’e Nebbi okumala eddakiika nnamba ate oluvannyuma omusana guddemu okwememula.\nBiwanuuzibwa Amawanga mangi gawanuuza ku mwezi okusiikiriza ensi ku njuba ensi n’ekwata ekizikiza era\nAbachina bo nga baakubanga ebigoma n’ebirebe nga balowooza nti waliwo essota erigezaako okumira enjuba kino baakikolanga okulitiisa lidduke. Mu kyasa ekiwedde amagye ga China ag’empingu gaatuuka okukuba emizinga mu\nbbanga okugoba ‘omusota’ wadde ng’ekituufu kati bakimanyi.\nAbayindi bo nga bennyika mu migga, enzizi n’ennyanja okutuuka mu bulago ng’akabonero k’okulaga obwetowaze n’okusabira omwezi n’enjuba byetaasa ku mulabe agezaako okubisanyaawo era nabo omulabe ono nga bagamba nti musota ogw’emitwe musanvu okusobola okubimira.\nE Japan baabikkanga mu nzizi zonna obutagendamu butwa obuyinza okuva mu lutalo luno kubanga omusota guno balowooza gulina obusagwa bungi.\nMu Buganda, baagambanga nti omwezi gulwana n’enjuba era kiteeberezebwa buganda lwe yakwata ekizikiza okumala ebbanga eddene kwaliwo ku mulembe gwa Ssekabaka Jjuuko mu 1650.\nEkiseera ekyo enzikiza yakwata emisana ne batya nnyo oluvannyuma ne bawanuuza nti, agamu ku magumba g’omwezi gwe baawangula gaagwa ku lusozi Wagwa.\nAbagereki bo omwezi okusiikiriza enjuba bagamba nti, katonda y’aba akutte ekitangaala n’akisikiza enzikiza.\nMu Bayibuli okusiikirizibwa kw’enjuba kwogerwako mu kitabo Ky’okubikkulirwa (6:12) ne mu kitabo kya Amos (8:9).\nOmubaka wa Katonda Nabbi Muhammad naye embeera eno agyogerako ng’akamu ku bubonero obulaga amaanyi ga Katonda era buli Musiraamu alina okusaalayo essaala y’omwezi okusiikiriza enjuba ku Ssande (leero) okwongera ku ssaala ettaano ze basaala ku buli lunaku.\nMu Haiti ne Eskimos bwe balaba embeera eno bawanuuza nti, omwezi n’enjuba biba bigenze mu mukwano era nga bijjukiza abali mu mukwano okunyweza omukwano gwabwe.\nOluvannyuma ng’ekizikiza kivuddewo abo ababab babyefaanaanyirizza ebyabwe biba biteredde.\nLeero obudde bugenda kuziba misana


TWESABIRE! Ebya Uganda sibirungi, ewezezza abafudde Covid-19 28, 1,411 betaaga ssaala – The Bridge Uganda\nUganda eyingidde abantu 28 abaakafa Covid-19 ssaako n’okuzuula abantu abeyongedde okulwala.\nOkusinzira ku Minisitule y’ebyobulamu, Uganda ezuddeyo abantu 2 abalala abafudde Covid-19.\nMw’abo abakebeddwa olunnaku olw’eggulo, Minisitule yazudde abantu 155 abalwadde ate abaafudde kuliko omusajja nga mutuuze mu disitulikiti y’e Mbale n’omusajja omulala mu disitulikiti y’e Kapchorwa nga bonna basukka emyaka 55.\nAte abasawo 9 bazuuliddwa nga balwadde mu Kampala, Wakiso ssaako ne Jinja.\n5 baddereeva abali ku ddimu ly’okutambuza ebyamaguzi ku nsalo ez’enjawulo, abasigadde bagiddwa mu bantu.\nMu kiseera kino, Uganda yakafuna abalwadde 2,679, abasiibuddwa 1,268, abali mu ddwaaliro 1,411 ate yakafiisa 28.


BISOME MU Afrikaans Albanian Amharic Armenian Aukan Azerbaijani Azerbaijani (Cyrillic) Baoule Bashkir Batak (Karo) Batak (Toba) Biak Bicol Bislama Bulgarian Cambodian Catalan Cebuano Chichewa Chinese (Simplified) Chinese (Traditional) Chitonga Chitonga (Malawi) Chitumbuka Chiyao Chokwe Chol Chuvash Cibemba Cinyanja Croatian Czech Dangme Danish Digor Drehu Dutch Efik English Estonian Ewe Fijian Finnish Fon French Ga Garifuna Georgian German Greek Greenlandic Guarani Gujarati Gun Haitian Creole Hausa Hebrew Hiligaynon Hindi Hiri Motu Hmong (White) Hungarian Iban Ibanag Icelandic Igbo Iloko Indonesian Isoko Italian Japanese Javanese Kabiye Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korean Kurdish Kurmanji (Caucasus) Kurdish Kurmanji (Cyrillic) Kwangal Kwanyama Lhukonzo Lingala Lithuanian Lomwe Lucholi Luganda Lunda Lunyankore Luo Luswayiri Luswayiri (Congo) Lutoro Luvale Luwalabu Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mongolian Moore Nahuatl (Guerrero) Nahuatl (Huasteca) Nahuatl (Northern Puebla) Navajo Ndebele Ndebele (Zimbabwe) Ndonga Nepali Ngangela Nias Niuean Norwegian Nyaneka Nzema Oromo Ossetian Otetela Pangasinan Papiamento (Aruba) Papiamento (Curaçao) Persian Polish Portuguese Quechua (Ancash) Quechua (Ayacucho) Quechua (Cuzco) Quichua (Imbabura) Romanian Russian Samoan Sango Saramaccan Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Solomon Islands Pidgin Spanish Sranantongo Swati Swedish Tagalog Tahitian Tamil Telugu Tetun Dili Thai Tigrinya Tiv Tojolabal Tok Pisin Tongan Tshiluba Tshwa Tsonga Turkish Twi Tzeltal Tzotzil Ukrainian Umbundu Urhobo Uruund Venda Wallisian Waray-Waray Wayuunaiki Wolaita Xhosa Yoruba Zande Zulu\nOYINZA okuba nga tomanyi kusoma Lwebbulaniya, olumu ku nnimi Bayibuli mwe yasooka okuwandiikibwa, era nga tolabangako ku Bayibuli eri mu lulimi olwo. Kyokka okumanya ebikwata ku musajja ayitibwa Elias Hutter eyaliwo mu kyasa ekyasooka, awamu ne Bayibuli ebbiri ez’Olwebbulaniya ze yavvuunula, kiyinza okukuleetera okwagala ennyo Bayibuli yo.\nElias Hutter yazaalibwa mu Bugirimaani mu 1553, mu kabuga akayitibwa Görlitz okumpi n’ensalo eyawula Bugirimaani ne Poland. Hutter yayiga Olwebbulaniya n’Olulamayiki ng’ali ku Lutheran University mu kibuga Jena. Yafuuka profeesa era omusomesa w’olulimi Olwebbulaniya mu kibuga Leipzig nga wa myaka 24 gyokka. Oluvannyuma yatandikawo essomero erisomesa Olwebbulaniya, Oluyonaani, Olulattini, n’Olugirimaani mu kibuga Nuremberg. Mu kiseera ekyo tewaaliwo ssomero ddala lyonna eryali lisomesa nnimi ezo.\nENKYUSA YA BAYIBULI ENNUNGI ENNYO\nOlupapula olulaga omutwe gw’enkyusa ya Bayibuli Hutter gye yavvuunula mu 1587\nMu 1587, Hutter yafulumya Endagaano Enkadde gye yali avvuunudde mu Lwebbulaniya. Enkyusa eyo yali eyitibwa Derekh ha-Kodesh, ebigambo ebyaggibwa mu Isaaya 35:8 ebitegeeza, “Ekkubo ery’Obutukuvu.” Abantu bettanira nnyo Bayibuli eyo. Naye okusingira ddala yali ya mugaso eri abayizi abaagikozesanga okuyiga Olwebbulaniya.\nOkusobola okutegeera ensonga lwaki enkyusa ya Bayibuli eyo yali ya mugaso nnyo, lowooza ku kusoomoozebwa abayizi kwe baafunanga nga basoma Bayibuli mu Lwebbulaniya. Ekisooka, empandiika y’Olwebbulaniya ya njawulo nnyo ku y’ennimi endala abayizi abo ze baali bamanyi. Eky’okubiri, ebigambo by’Olwebbulaniya bikookerwako obugambo obulala obukifuula ekizibu okutegeera ebigambo ebimu. Ng’ekyokulabirako, lowooza ku kigambo ky’Olwebbulaniya נפשׁ (ekisoma nti ne’phesh), era nga kitegeeza, “obulamu.” Mu Ezeekyeri 18:4, ekigambo ekyo kikookerwako akagambo ה (ha) ne kifuuka הנפשׁ (han·ne’phesh). Omuntu eyabanga ayiga obuyizi Olwebbulaniya kyamuzibuwaliranga okutegeera nti הנפשׁ (han·ne’phesh) kye kimu ne נפשׁ (ne’phesh).\nOkuyamba abayizi be okwanguyirwa okusoma n’okutegeera ebigambo mu Bayibuli gye yavvuunula, ebigambo ebikulu yabiwandiikanga mu nnukuta enkwafu ate obugambo obukookeddwako n’abuleka mu nnukuta ezitali nkwafu. Ekyo kyayambanga abayizi okumanya obugambo obwabanga bukookeddwa ku kigambo. Enkyusa ya Bayibuli eya New World Translation of the Holy Scriptures—With References yakozesa enkola y’emu mu bugambo obuli wansi. Ebifaananyi ebyo waggulu biraga enkola eyo mu Ezeekyeri 18:4 mu Bayibuli y’Olwebbulaniya Hutter gye yavvuunula awamu n’obugambo obuli wansi ku lunyiriri lwe lumu mu Reference Bible.\n“ENDAGAANO EMPYA” MU LWEBBULANIYA\nHutter era yafulumya n’Endaagano Empya nga buli lunyiriri luwandiikiddwa mu nnimi 12 ez’enjawulo. Enkyusa eyo yakubibwa mu kyapa mu Nuremberg mu 1599, era etera okuyitibwa Nuremberg Polyglot. Ku nnimi ezo yayagala kubeeko n’Olwebbulaniya. Kyokka yagamba nti ne bwe “yandisasudde obuwanana bw’ensimbi” okusobola okufuna ebyawandiikibwa by’Endagaano Empya ebyavvuunulwa mu Lwebbulaniya, tekyandisobose. * Bw’atyo yasalawo ye kennyini agivvuunule okuva mu Luyonaani okugizza mu Lwebbulaniya. Hutter yaleka ebirala byonna bye yali akola n’abakana n’omulimu ogwo, era yagumaliriza mu mwaka gumu gwokka!\nEnkyusa ya Hutter ey’Endagaano Empya mu Lwebbulaniya yali etya? Omwekenneenya wa Bayibuli ayitibwa Franz Delitzsch eyaliwo mu kyasa eky’ekkumi n’omwenda yagamba nti: “Engeri Hutter gye yavvuunulamu eraga nti yali ategeera bulungi Olwebbulaniya, ekintu ekyali kitasangikasangika mu Bakristaayo. N’okutuusa leero, enkyusa eyo ekyali ya mugaso nnyo kubanga yavvuunulwa bulungi.”\nHUTTER YALEKAWO OMUKULULO\nBayibuli za Hutter tezaatunda nnyo era teyazifunamu ssente nnyingi. Wadde kiri kityo, Bayibuli ze zibadde za mugaso nnyo. Ng’ekyokulabirako, Endagaano Empya gye yavvuunula mu Lwebbulaniya yalongoosebwamu William Robertson mu 1661 n’eddamu n’ekubibwa mu kyapa, ate mu 1798 n’erongoosebwamu Richard Caddick era n’eddamu n’ekubibwa mu kyapa. Hutter bwe yali avvuunula Endagaano Empya, yakozesa ebiwandiiko by’Oluyonaani ebyasookera ddala. Bwe yasanganga ekitiibwa Kyʹri·os (Mukama) oba ekitiibwa The·osʹ (Katonda) mu kyawandiikibwa ekyabanga kijuliziddwa okuva mu Ndagaano Enkadde, oba ng’alaba nti erinnya lya Katonda lye lirina okubaawo, yateekangawo erinnya “Yakuwa” (יהוה, JHVH). Ekyo kikulu nnyo, kubanga wadde ng’enkyusa za Bayibuli nnyingi tezikozesa linnya lya Katonda mu Ndagaano Empya, Hutter ye yalikozesa mu nkyusa ye, era obwo bujulizi obulaga nti erinnya eryo lirina okuba mu Ndagaano Empya.\nBw’oba osoma ebyawandiikibwa eby’Endagaano Empya n’osanga erinnya lya Katonda Yakuwa, oba bw’oba osoma obugambo obuli wansi mu Reference Bible, ojjukiranga Elias Hutter ne Bayibuli ze yavvuunula mu Lwebbulaniya.\n^ lup. 9 Waliwo abalala abaali bavvuunula Endagaano Empya mu Lwebbulaniya, gamba nga, Simon Atoumanos, eyagivvuunula mu 1360, ne Oswald Schreckenfuchs, Omugirimaani eyagivvuunula awo nga mu 1565. Abasajja abo bye bavvuunula tebyakubibwa mu kyapa era tebikyaliwo.\nEnkyusa za Bayibuli Abavvuunuzi ba Bayibuli Ebyafaayo ne Bayibuli


Bukedde Online - Omusomesa afiiridde mu kabenje ne bba\nOmwana wa Nabunnya eyasimattuse mu kabenje kano.\nLOOLE zitomereganye omukazi ne bba ne bafiirwo, kyokka bbebi waabwe gwe baabadde naye n'asimattuka akabenje kano mu ngeri ey'ekyewuunyo. Omwogezi wa poliisi mu kitundu kya Ssezibwa, Hellen Butoto yategeezezza nti, bbebi eyawonye okufa wa myezi mukaaga era nga teyatuusiddwaako kisago kyonna era yabadde ali mu mbeera nnungi.\nLinet Nabunnya omusomesa wa pulayimale yavudde ku ssomero ku lunaku lwa Mande n'agenda e Lira okulaba ku bakadde abamuzaalira omwami n'okubatwaalira ku mwana gw'abadde yaakazaala.\nWabula eby'embi Nabunnya ne bba Robert Watuwa omuvuzi wa loole lukululana baabadde bakomawo okuva gye bazaala Watuwa nga batuuse mu kifo ekiyitibwa Lugalambo ku luguudo oluva e Kampala okudda e Jinja, loole yaabwe n'etomeregana ne loole endala ne bafiirawo n'abantu abalala babiri abaabadde mu loole endala. Loole ey'ekika kya FUSO yabadde etisse nnyaanya okuziggya mu Uganda okuzitwala e Kenya nga yabaddemu abantu babiri nabo abaafiiriddewo.\nNabunnya abadde musomesa wa pulayimale mu St. Kizito Nakatyaba P/S mu ggombolola y'e Buikwe mu disitulikiti y'e Buikwe. Omukulu w'essomero eryo Paulo Ahimbisibwe yatuuse awaagudde akabenje n'atunula ku mulambo gwa Nabunnya n'atulika n'akaaba n'agamba nti, afiiriddwa omusomesa omulungi ng'emyaka ebiri gye babadde baakamala naye buli omu abadde amwenyumirizaamu.\nAhimbisibwe agambye nti ku makya yafunye essimu okuva eri omuserikale wa poliisi eyamubuuzizza oba amanyi Linet Nabunnya n'amuddamu nti, amumanyi era ono ye yamutegeezezza nti, afiiridde mu kabenje kwe kusitukiramu n'adduka okutuukawo nga Nabunnya yakaze dda.\nYe Flavia Nakagiri muganda wa Nabunnya,agamba nti, omugenzi yabasiibula ng'agenda era yamutegeeza nti, bba yali amuyise kyokka eyo gye baayitira ne batuuka ne mu bakadde ba bba ne babalabako kyokka yazzeemu okuwulira nti afiiridde mu kabenje. Akulira Poliisi y'ebidduka mu kitundu kya Ssezibwa, Israel Wambesho agambye nti akabenje kano kaaguddewo ku ssaawa 8:00 ez'ekiro ekyakeesezza Olwokusatu nga mmotoka zino zaatomereganye bwenyi ku bwenyi.\nAbatuuze nga batwala ennyaanya ezaabadde mu FUSO.\nAgambye nti bakyanoonya ekituufu akabenje kwe kaavudde era n'akakasa nti, abantu bana be baafiiridde mu kabenje kano nga kuliko omukazi omu n'abasajja basatu .Abantu ababiri abaabadde mu FUSO emirambo gyabwe gyagoyeddwa nnyo nga gyabadde tegikyategeerekeka.\nTuleera eyatomedde ya SEROMA nga eri nnamba UAM 678L/UAS 846K yabadde etisse seminti ng'eva Jinja okudda e Kampala ate loole y'ekika kya FUSOI yabadde ku nnamba KCG 503F yabadde yeetisse nnyaanya ng'ezitwala Kenya.\nAbadduukirize abaasoosewo ng'akabenje kaakagwawo baatuukidde mu kunyaga seminti ate abamu ne bayoola ennyaanya era we bwakeeredde ku makya ng'abantu bakyayoola seminti ne nnyaanya. Ategeezezza nti abaafudde abalala kubaddeko Samuel Gatuwa ow'e Kitale mu Kenya nga y'abadde nannyini nnyaanya ne ddereeva wa Fuso Steven Nuwangi abeera e Nakuru mu Kenya era emirambo gyabwe gyatwaliddwa mu ggwanika ly'eddwaaliro ly'e Kawolo era n'omwana n'atwalibwa mu ddwaaliro lye Kawolo abasawo bongere okumwekebejja.\nButoto ategeezezza nti, poliisi yakolaganye n'abatuuze abaagiyambye okuyoola ennyaanya mu luguudo olubadde luseerera era mmotoka zaasoose okusibwa okumala ssaawa nnamba nga tewali etambula kyokka oluvannyuma zaatambudde. Vincent Kafeero nga ono ddereeva mu kkampuni ya Seroma ategeezezza nti ddereeva munne Robert Watuwa yabadde avuga tuleera ya seminti ng'amutwala Kampala okuva e Tororo.\nYayongeddeko nti akabenje kaavudde ku tulakita ya Metha ebadde eyingira oluguudo ng'eva mu bikajjo ddereeva wa tuleera gye yeekanze n'awugula obutagitomera kyokka ku ludda lwe yazzeeko gye yasanze Fuso ne batomeragana bwenyi ku bwenyi. OBUBENJE OBULALA Akabenje kano kagenze okugwawo nga waakagwa obubenje obulala bubiri mu nnaku ssatu omwafiiridde abantu 32.\nAkabenje akamu kaagwa Rubiriizi, lukululana y'amafuta bwe yalemerera ddereeva waayo n'esaabala emmotoka zaabuyonjo ezimu nga zirimu abayizi b'amasomero abaali bagenda okulambula ekkuumiro ly'ebisolo erya Queen Erizabeth.\nOmuliro ogwakutte emmotoka ennya, amaduuka n'ebizimbe ebiriranyeewo era abantu 22 ne batokomokera mu muliro. Ate akabenje akalala kaabadde ka bbaasi ya YY omwafiiridde abantu 10. Bbaasi yabadde eva Kampala ng'egenda Mbale ku Ssande n'etomera takisi nnamba UAV 689E eyabadde egezaako okuyisa emmotoka endala.\nAba Upper Room Pastors network bategese olukung'ana okusabira Uganda okubaamu emirembe\nEddie Mutwe ne banne bavunaaniddwa gwa kusangibwa n'amasasi 4: Balooya baabwe bakonkomalidde wabweru wa kkooti\nBy'obadde tomanyi ku bantu 11 abeesimbyewo okuvuganya ku Bwapulezidenti\nMuseveni asibye abalimi mu bwavu - Besigye\nMuseveni yeeyamye okugulira abatuuze bâ€™e Bbaale ettaka


Bukedde Online - Tubadde tuloga abantu ne bafa oluvannyuma ne tubalya\nOwa ‘Zubair Family’ bamusibidde mu kkomera...\nMaama ayokezza mutabani we lwa kubba 2,000/-...\nNazziwa ng’attottola ebintu bye baakolanga.\nBAZZUKULU ba Kawuulu e Bukunja balokose ne bawa obujulizi obuwuniikiriza nga bannyonnyola nga bwe babadde baloga abantu ne bafa oluvannyuma ne babalya.\nSelisita Nazziwa 40, ne Pio Kamya gwe bamanyi nga Ssaalongo Muwanga be baagenze mu Kkanisa ya Synagogue Church Of All Nations eya Nabbi Samuel Kakande ne bawuniikiriza abaabadde mu kusaba bwe baatandise okuwa obujulizi nga bwe baalyanga abantu.\nNazziwa yattottodde nti baalina eddagala mwe baawangira ekitambo nga balisiba ku kati ng'obudde bwe buziba nga bagenda ku ntaana awabeera waziikiddwa omuntu ne bakoona akati ako ku ntaana awabeera omutwe nga bwe balaamiriza ne baziikula omufu.\nYagambye nti akati mwe baawangira ekitambo yatambulanga nako naddala ekiro nga bw'atuuka ku muntu n'amwegomba ng'akamukoonako n'awunga n'amugoberera ng'oyo amutwala eka nga bamusala ne beggweera.\nNti ekyo bakikola ku muntu atamanyiddwa ku kitundu naddala ng’atambula abuuza ekkubo (nga tamanyi kkubo limutuusa gy’alaga) kubanga oyo tabeerako banaamulondoola.\nNazziwa yagambye nti, bava mu luggya lwa Kawuulu eyasingisibwa emisango gy’okulya omuwala Daliya.\nOluvannyuma yakulembeddemu abaweereza mu Kkanisa ya Kakande nga bakulemberwa Grace Kembabazi n’abatwala ku lusozi Kalivaaliyo e Ssi mu Bukunja n'abalaga ebifo we yasinziiranga okusera n'okutigomya ebitundu era ne batandika okumusabira kubanga yabadde amaze okwatula obulokozi.\nNazziwa ng’ali ne banne okuli Kamya ne Muwanga baalombozze ebizibu ekitambo bye kibatuusizzaako omuli okubalemesa obufumbo ate nga n’abaana be baazaala baabaddukako ne batandika obulamu obupya nga batya okuyingizibwa mu busezi n’okusiigibwa ekitambo.\nAbamu ku batuuze baawadde obujulizi obulaga nti, Nazziwa ne banne babamanyi ng’abalogo kkungwa kyokka nga buli lwe babakwata beewozaako nti ssi balogo wabula basezi ate balya bafudde! Ssentebe wa Kawuulu LCI, Godfrey Buwembo yatutte abantu mu kifo awagambibwa okubeera nti we baaziika Kawuulu ate oluvannyuma ne bagenda mu kifo Nazziwa we yakuma ekyoto kw’agamba nti kw’abadde akalirira ennyama y’abafu.\nBuwembo yagambye nti ekyalo ekyo kyali kiyitibwa Malongwe ne bakikyusa erinnya ne bakituuma Kawuulu olw’ekyafaayo ky’omusezi kayingo eyalya Daliya. Kisangibwa mu Buikwe Town Council.\nAbaweereza mu kkanisa ya Kakande baagabidde abatuuze ensawo z’omuceere 500 ne babakubiriza n’okunywerera ku Yesu kubanga y’asumulula abali mu buwambe. Nazziwa ne banne baategeezezza nti okuva lwe baayatudde obulokozi, bawulira obulamu obuggya era balina emirembe. Samuel Madira aduumira poliisi e Buikwe yategeezezza nti ebikolwa by'okusaddaaka abantu n'eby'ekirogo bimaamidde disitulikiti y’e Buikwe era gy'egimu ku misango gye basinga okufuna. Nazziwa ekiseera kino yavudde ne ku lusozi Kalivaaliyo n’asengukira e Nkokonjeru\nEyasimattuse ab’obutayimbwa alunyumya nga lutabaalo


Bukedde Online - Kayihura nga tannagobwa yasoose kukola nkyukakyuka 53 mu boofiisa\nEnsi egudde eddalu!! Okuwamba abantu kufuuka...\nZiizino ensonga lwaki Museveni agobye Kayihura...\nOMUDUUMIZI wa poliisi ya Kampala East, Siraje Bakaleke anoonyerezebwako ku by’okweyambisa obubi ofiisi ye, akyusiddwa mu nkyukakyuka ezaalangiriddwa IGP , Gen Kale Kayihura nga tannagobwa.\nMu nkyukakyuka zino ezaalangiriddwa ku lwomukaaga, Kayihura yakyusizza boofiisa ba poliisi 53 ab’amadaala aga waggulu, abamu n’abagonnomolako agafo ate abalala n’abakuba ku katebe.\nBakaleke aggyiddwa mu kifo eky’obuduumizi obwa Kampala East, Kayihura n’amusindika mu kitongole ekirung'amya ebyobufuzi mu poliisi, ekikulirwa Asan Kasingye ng’agenda kusomesa ebyobufuzi mu poliisi.\nEnkyukakyuka zino, Bakaleke zimusanze anoonyerezebwako ku bigambibwa nti, yenyigira mu kubba ssente akawumbi kamu n’obukadde 400 ku bannansi ba South Korea abaali bazze mu Uganda okusuubula zzaabu kyokka ne bagezaako okubatikka ku nnyonyi okubazzaayo ewaabwe wabula ne beekubira enduulu era abamu ku baserikale abeenyigira mu bubbi buno abamu ne bakwatibwa.\nBakaleke, yagguddwaako fayiro bbiri ng’emu ya kweyisa ng’ekitagasa n’amenya amateeka agafuga poliisi ng’eno ekolwako ekitongole kya poliisi ekikwasisa empisa ekya Professional Standards Unit (PSU) ate endala ye y’omusango gw’obubbi eyabadde ekolebwako Flying Squad kati yakwasiddwa poliisi y’e Ntebe.\nAbaserikale abaasooka okukwatibwa okuliko; Patrick Ochen, Kenneth Zirintuusa, George Kayongo ne Isaac Munerezo abaalumiriza mu sitatimenti ze baakoze mu Flying Squad nti, byonna bye baakola, baali babikolera ku biragiro bya Bakaleke.\nEnkyukakyuka zino wadde Bakaleke zirabika ng’ezimulese nga bamussizza wansi, abatunuulizi b’ebyokwerinda bategeezezza nti ziraga nti, Kayihura amuvuddemu kubanga emisango egimunoonyerezebwako gyandibadde gimuleka bubi nnyo okusingako ku ky’okumutwala ewa Kasingye.\nKAYIHURA ATONZEEWO POLIISI ENZIBIZI\nMu nkyukakyuka zino, Kayihura atonzeewo ekitongole ekipya mu poliisi ky’atuumye Police Reserve Task Force, ekigenda okukola nga poliisi enzibizi era n’alonda AIGP Ahmed Wafuba okukiduumira.\nEkitongole kino kyefaananyirizaako eky’amagye ekyatondebwawo okubeeramu abajaasi abalindiridde okuyitibwa okubaako emirimu gye bakola ssinga waliwo obwetaavu nga ne mu poliisi kiteereddwaawo okubeeramu abaserikale abalindiridde okuziba eddibu oba okukola emirimu egy’enjawulo ssinga waliwo obwetaavu.\nAIGP Ahmed Wafuba eyali akulira ekitongole ekivunaanyizibwa ku mafuta n’amusindika mu ofiisi ye okutuusa lwe yamulonze okukulira poliisi enzibizi.\nWafuba agenda kumyukibwa SCP Henry Tukanyirwa ng’ono abadde amyuka akulira ekitongole ekinoonyereza mu poliisi (Research anda Planning) ate Steven Tanui abadde omumyuka w’akulira ekitongole ekikkakanya bujagalalo (Field force Unit) atwaliddwa okukulira ebikwekweto.\nMu balala abakyusiddwa kuliko SCP Christopher Kasalawo alondeddwa okuduumira poliisi ekakkanya obujagalalalo (FFP) ,SCP Richard Edyegu ne Anne Tusiime baggyiddwa mu kitongole ekivunaanyizibwa ku kugulira poliisi ebikozesebwa ne basindikibwa mu ofiisi ya Gen Kayihura okukola emirimu egy’enjawulo, Christine Nanding abadde akulira ekitongole ekivunaanyizibwa ku ttaka atwaliddwa okumyuka akulira ekitongole ky’ebyamateeka mu poliisi, Henry Mugumya eyali akulira Special Investigations Unit (SID) e Kireka n’alondebwa okukulira ekitongole ekivunaanyizibwa ku ttaka.\nFadil Kaali yalondeddwa okumyuka akukira ekitongole kya poliisi ekivunaanizibwa ku mafuta, SCP James Acaye y’amyuka akulira ekitongole ekinoonyereza mu poliisi, CP Bazil Mugisha y’amyuka akulira ekitongole ekigulira poliisi ebikozesebwa, Simon Peter Kuteesa yatwaliddwa mu kitongole ky’ebyamateeka.\nCP Fred Enanga eyali omwogezi wa poliisi n’omumyuka we, Polly Namaye batwaliddwa mu kitongole ekirung'amya ebyobufuzi mu poliisi nga y’avunaanyizibwa ku byamawulire n’okukuba ebitabo.\nBano baakoma okwogerera poliisi oluvannyuma lwa Gen. Kayihura okuyita omugenzi Andrew Felix Kaweesi ne basigala nga tebakyali ofiisi mwe bakolera. Dennis Namuwoza yaggyiddwa e Kigezi nga kati y’aduumira poliisi mu Kampala South.\nBaleese abaserikale 3 okulumiriza Bakaleke\nBayodde abanene abalala mu Poliisi ne baggalirwa ku by'okutta Kaweesi


Obulamu Bulina Kigendererwa Ki? | Bayibuli Eddamu Ebibuuzo Bino\nBISOME MU Afrikaans Albanian Amharic Armenian Assamese Azerbaijani Azerbaijani (Cyrillic) Bislama Bulgarian Catalan Cebuano Chichewa Chinese (Simplified) Chinese (Traditional) Chitonga Chitumbuka Cibemba Croatian Czech Danish Dutch Efik English Estonian Ewe Faroese Fijian Finnish French Ga Georgian German Greek Greenlandic Haitian Creole Hausa Hebrew Hiligaynon Hindi Hungarian Iban Icelandic Igbo Iloko Indonesian Italian Japanese Kikamba Kikuyu Kinyarwanda Kirghiz Kiribati Kirundi Korean Latvian Lingala Lithuanian Luganda Luo Luswayiri Luwalabu Macedonian Malagasy Malayalam Maltese Mapudungun Mongolian Myanmar Nepali Norwegian Nzema Ossetian Pangasinan Papiamento (Aruba) Papiamento (Curaçao) Persian Polish Portuguese Quechua (Bolivia) Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swedish Tagalog Tamil Telugu Thai Tsonga Turkish Twi Ukrainian Vietnamese Xhosa Yoruba Zulu\nEkibuuzo ekikwata ku kigendererwa ky’obulamu kiyinza okubuuzibwa mu ngeri ezitali zimu, gamba nga, Lwaki twatondebwa? oba Obulamu bwange bulina ekigendererwa? Bayibuli eraga nti ekigendererwa ky’obulamu bwaffe kwe kufuba okuba n’enkolagana ennungi ne Katonda. Lowooza ku nsonga zino Bayibuli z’eyogerako.\nKatonda ye yatutonda. Bayibuli egamba nti: “[Katonda] ye yatutonda, si ffe twetonda.”—Zabbuli 100:3; Okubikkulirwa 4:11.\nKatonda yalina ekigendererwa okutonda ebintu byonna nga naffe mw’otutwalidde.—Isaaya 45:18.\nKatonda yatutonda nga ‘tulina obwetaavu obw’eby’omwoyo,’ era nga buno buzingiramu okumanya ekigendererwa ky’obulamu. (Matayo 5:3) Ayagala tukole ku bwetaavu obwo.—Zabbuli 145:16.\nTukola ku bwetaavu bwaffe obw’eby’omwoyo nga tufuba okuba n’enkolagana ennungi ne Katonda. Wadde nga bangi bayinza okulowooza nti tekisoboka kubeera mikwano gya Katonda, Bayibuli etukubiriza nti: “Musemberere Katonda naye anaabasemberera.”—Yakobo 4:8; 2:23.\nOkusobola okubeera mikwano gya Katonda, tulina okutuukana n’ekigendererwa kye eky’okututonda. Bayibuli etubuulira ekigendererwa ekyo mu Omubuulizi 12:13, awagamba nti: “Tyanga Katonda ow’amazima era okwatenga ebiragiro bye, kubanga ekyo omuntu ky’ateekeddwa okukola.”\nMu biseera eby’omu maaso tujja kutegeera mu bujjuvu ekigendererwa kya Katonda bw’anaggyawo okubonaabona, n’awa mikwano gye abamusinza obulamu obutaggwaawo.—Zabbuli 37:10, 11.\nObulamu n’Okufa Ebibuuzo Bayibuli by’Eddamu\nOlowooza Katonda akufaako? Yiga ebikwata ku Katonda era n’engeri gy’oyinza okufuuka mukwano gwe.


Bukedde Online - Omuwala omulala attiddwa mu bukambwe e Katabi - Ntebe\nSsentebe wa NRM ebweru w'eggwanga ayaniriziddwa...\nAkeediimo k’abalamuzi kayingidde wiiki eyookubiri...\nOMUWALA omulala bamusse omulambo ne bagusuula e Katabi - Ntebe, ekyongedde okutakuza aba poliisi emitwe ku batemu ki abatta abakazi.\nOwa poliisi ng’agezaako okutangira abantu okutuuka ku mulambo gw’omukazi.\nAbakazi abaakattibwa mu Kampala n’emiriraano mu myezi esatu gyokka kati basukka mu 20 ng’abasinga ku bano babattidde Nansana ne Ntebe.\nPoliisi yalwanaganye n’abantu abaabadde bagezaako okutuukira ddala ku kifo omulambo gw’omukazi ono atemera mu myaka 30 we gwabadde.\nAbantu baabadde baagala kwetegereza okuzuula oba omukazi ono bamumanyi ku kitundu, kyokka poliisi ng’ebaziyiza okulinnyirira ekifo kubanga kitaataaganya okunoonyereza.\nOmuduumizi wa Poliisi mu Kampala South, Siraje Bakaleke bwe yatuuse yategeezezza nti tewali kiraga nti omukazi ono yattiddwa buttibwa era n’agattako nti abadde mulalu ku kitundu era alabika yafudde bulwadde; wabula abatuuze abaasoose okulaba omulambo ne bamuwakanya nga bagamba nti guliko ekiwundu ekinene ku mutwe, gwabaddeko omusaayi, gwayambuddwa era n’enviiri zaabadde zitankuuse nnyo nga n’omubiri gubunye ebikuyiro, ekiteeberezebwa nti yagezezzaako okulwanyisa abatemu abaamusse.\nOmulambo gwasuuliddwa okumpi n’emizigo gya Ronald Mutebi e Katabi mu Ntebe era abaabadde bakedde ebweru ku Ssande be baagulabye ne bayita poliisi.\nOmukazi ono eyattiddwa alinnyisizza omuwendo gw’abakazi be battidde e Ntebe ne guva ku musanvu ne gutuuka ku munaana wakati wa May 2017 ne August 2017.\nPoliisi bwe yakwata Ibrahim Kaweesa gwe boogerako nti yakkirizza nti abadde mu kibinja ekyakatta abakazi 8 e Nansana yalumirizza omugagga Tumuhimbise nti y’abapangisa okutta abakazi balembeke omusaayi bagumutwalire.\nWabula Fred Egesa eyakuguka mu by’okunoonyereza ku buzzi bw’emisango n’akikubamu ebituli ng’agamba nti abattiddwa babadde batugibwa butugibwa era emirambo gibadde tegisangibwako biwundu we baalembekedde musaayi!\nKaweesa akuumirwa Nalufeenya, kyokka abatemu bakyayongera okutta abalala.\nOmwogezi wa poliisi mu Kampala n’emiriraano Emilian Kayima yagambye nti ebikwata ku mukazi gwe basse byabadde tebinnategeerekeka kyokka n’agattako nti omulambo gwabadde gutandise okuvunda era ne baguggyayo ne bagutwala mu ggwanika e Mulago nga bwe bakola okunoonyereza.\nYagambye nti abantu baabulijjo balina okuyambako ennyo mu kuwa poliisi amawulire agakwata ku butemu obw’ekika kino obweyongedde.


Bukedde Online - Ekiri e Kasese: Bagaanyi abantu okutambula ekiro, bbeeyi y’ebyamaguzi erinnye\nEkiri e Kasese: Bagaanyi abantu okutambula ekiro, bbeeyi y’ebyamaguzi erinnye\n‘Ng'enda kunoonya buli eyeetabye mu ttemu...\nEMBEERA mu kibuga Kasese ekyali ya bwerende. Buli akoleramu ateekwa kuggalawo ssaawa 2:00 ez’ekiro.\nEbibinja by’abantu abatemu bakyagenda mu maaso okulumba abantu ekiro era ebitongole ebikuumaddembe ne biragira; tewali kutambula kiro mu kibuga.\nAmagye n’emmotoka z’abakuumaddembe zisula zirawuna. Ebbula ly’ebintu ebyenjawulo mu kibuga naddala emmere nalyo lyeyongedde.\nAmazzi ga Gavumenti ag’emidumu gaasaliddwaako mu kibuga nga kati abantu bakozesa mazzi ge bakima mu mugga Nyamwamba.\nEkidomola ky’amazzi ekibadde kigula 200/- ku midumu kituuse ku 1500/-. “Tusaba Gavumenti etutaase. Amazzi agava mu Nyamwamba macaafu.\nEnte mwe zinywa, abaana mwe bawugira,” kansala Thembo Lusenge bwe yagambye. Ate Captain Muwongo, omu ku bakulira ebyokwerinda by’ekitundu yasabye abantu babe bakkakkamu, embeera Gavumenti egikutteko bulungi.\n“Tetwagala bantu kulumba bannaabwe. Obudde bw’ekiro abantu basaana babeere bakkakkamu, tetwetaaga kutambula nnyo kiro kubanga abamenyi b’amateeka basobola okututuusaako obulabe,” Muwongo bwe yagambye.\nAte mu lubiri lw’Omusinga Mumbere, basabye poliisi ne Gavumenti biggyeyo abaserikale kuba bo ebyokwerinda bagenda kubyekolerako.\nEmbeera yatandika okusajjuka e Kasese oluvannyuma lw’okulonda, akamu ku bubinja bw’abavubuka bwe kaalumba poliisi ne bakubagana.\nObusambattuko buno bwe bwaleetedde Pulezidenti Museveni n’aduumira Poliisi mu ggwanga Kale Kayihura okugendayo.


Bukedde Online - Ennamba y'Abannaddiini abaakafa mu Italy yeraliikiriza\nEnnamba y'Abannaddiini abaakafa mu Italy yeraliikiriza\nHawusigaalo abbye omwana mu Ndeeba\nAbachina abaatolose mu Kalantiini e Ntebe ...\nMU ggwanga lya Yitale ssennyiga omukambwe owa Covid-19 ayongedde okuwuniikiriza ensi yonna bw'ayongedde okutugumbula abantu okusinziira ku mukutu gw'amawulire ogwa Daily Mail.\nYitale abantu 47,021 be baakakwatibwa obulwadde buno so ng'ate abantu 3,405 be baakafa mu ggwanga eryo. Ekyongedde okutiisa abasawo gwe muwendo gw'abafa okweyongera nga we bwakeeredde ku Lwomukaaga nga ssennyiga asse Abayitale 647 mu lunaku lumu lwokka!\nABASASERDOOTI ABAFUDDE E Yitale, nga y'entabiro y'Obukatoliki bongedde okugwamu entiisa ssennyiga omukambwe bw'asse Abasaserdooti b'Eklezia 18.\nGye buvuddeko katono, Omutukuvu Paapa Francis yawanjagira Abasaserdooti okwewaayo bagendenga basabire abalwadde ba ssennyiga wa Covid-19 olwo nabo olw'okutya olugero olugamba nti agatawulira mukama waago gabikka ntembo, baasitukiramu ng'eyatega ogw'ekyayi okulambula abalwadde n'okubasabira.\nMu mbeera eno, Abasossodooti nabo bazze bakwatibwa obulwadde buno era nga we twogerera 18 ku bo ze mbuyaga ezikaza engoye! Okusinziira ku lupapula lw'amawulire olw'Abakatoliki oluyitibwa ‘Avvenire' olufulumira mu Yitale, Abasaserdooti 10 be bafudde mu Ssaza ly'Eklezia ery'e Bergamo okuliraana ekibuga Milan.\nAbalala 5 nabo bafudde mu kibuga ky'e Parma nga n'abala abafudde bava mu bitundu by'e Brescia, Cremona ne Milan mu mambuka ga Yitale. Nga bwe kiri ku basawo abaakafa 13, Abasaserdooti bambala enkampa, obukookolo obubikka ennyindo n'emimwa ne bigaalubindi okweziyiza akawuka ka Coronavirus naye era bubakwata nga kino ky'ongedde obunkenke mu nsi yonna\nAbakugu boogedde ekigaanyi enkuba okutonnya\nEnkuba erese ab'e Lwengo bafumbya miyagi: Amaka 400 n'ebyalo 60 biri mu bbanga\nOmuyaga gutadde ab'e Haiti ku bunkenke


Bukedde Online - Emisinde gy'Amazaalibwa ga Kabaka gya April 7\nEmisinde gy'Amazaalibwa ga Kabaka gya April 7\nAgambibwa okuba omufu azuuse poliisi n’emukwata...\nMayiga yatongozza olukiiko olutegeka emisinde gino egy’okubeerawo nga April 7, 2019 mu Lubiri nga lukulemberwa Robert Kabushenga, akulira Vision Group era n’abawa ekkatala lyakufuna abaddusi 100,000.\nMayiga (owookubiri ku ddyo) ng'ali n'akulira Airtel, VG Somasekhar (amuddiridde ku kkono) nga balaga emijoozi egy'okuddukiramu emisinde gya Kabaka egyatongozeddwa. Ku ddyo ye minisita w'ebyemizannyo Ssekabembe ne Remmie Kisakye owa Airtel.\nEMISINDE gy’amazaalibwa ga Kabaka aga 64 gitongozeddwa. Katikkiro Charles Peter Mayiga y’agiwomyemu omutwe n’akunga Bannayuganda bonna okugyetabako okudduukirira abalwadde ba sikoseero.\nOmukolo gwabadde ku Bulange eMmengo ku Lwokusatu. Mayiga yategeezezza nti okukuza amazaalibwa ga Kabaka tekibeera kinyumu wabula okwebaza Katonda olw’obulamu bwa Kabaka entabiro y’Obuwangwa bw’abantu ba Buganda.\nEmisinde gino gya mulundi gwa mukaaga nga gitegekebwa ku miramwa egigenderera okutumbula obulamu bwa Bannayuganda abatawanyizibwa endwadde ez’enjawulo. Emyaka esatu egyasooka kaweefube yali ku kulwanyisa okutonnya mu bakyala ate okutuuka omwaka guno ekitundu ekiva mu misinde kigenda kuyamba abalwadde ba nnalubiri (sikoseero).\nMinisita w’emizannyo, abavubuka n’okwewummuza e Mmengo, Henry Ssekabembe Kibweru yeebazizza abavujjirizi abakulemberwa Airtel, Bukedde efulumizibwa Vision Group, Postbank, Rwenzori nga bano ku mulundi guno bawaddeyo obukadde 111.5, MAAD Advertising nga bayanjudde obukadde 25, Events Warehouse, BBS n’endala.\nAkulira Majestic Brands, ekwanaganya emisinde gino, Ronald Kawaddwa yategeezezza nti ku mulundi guno baagala okulaba nga bakubisaamu obukadde 200 ezaaweebwayo okujjanjaba abalwadde ba sikoseero.\nEmijoozi gyakugula 10,000/- era ebikozesebwa byakusangibwa e Bulange - Mmengo, ku maduuka ga Airtel, ku ofiisi za Bukedde wano mu kibangirizi kya bannamakolero mu Kampala n’ebirala ebinaalangirirwa.\nMinisita henry ssekabembe,\nAmazaalibwa ga Kabaka,\nVision Group Robert Kabushenga,\nBulange - Mmengo,\nMisinde April 7


Specioza Naigaga Wandira Kazibwe, munnayuganda omusawo omutendeke mu byokulongoosa ate era munnabyabufuzi. Omukyala ono era ayitibwa Nnaalongo olw'ensonga nti yazaala abaana abawala nga balongo. Yaliko omumyuka w'omukulembeze w'eggwanga Uganda okuva mu mwaka gwa 1994 okutuuka mu 2003.Ye mukyala ku lukalu lwa Africa eyasooka okukoonola ekifo ky'obumyuka bw'omukulembeze w'eggwanga mu ggwanga eririna obwetwaze. Mu Gwomunaana, 2013, ssaabawandiisi w'ekitongole kya United Nations, Ban Ki-Moon yalonda Specioza okukulembera kaweefube w'okulwanyisa endwadde ya mukeenenya ku lukalu lwa Africa.\nEbyafaayo n'obuyigirize bweEdit\nBino bigyidwa ku "https://lg.wikipedia.org/w/index.php?title=Specioza_Kazibwe&oldid=25005"\nLast edited on 27 Gwamwenda 2019, at 20:19\nLuno olupapula lwasemba okukyusibwamu ku 20:19, 27 Gwamwenda 2019.


Bukedde Online - Tumukunde bamugobye ewa Bobi Wine\nTumukunde (ku ddyo) ng’agezaako okuyita ku baserikale. Oluvannyuma baamugaAnye okweyongerayo ewa Kyagulanyi.\nEGGULO ku Lwokutaano, Omubaka Robert Kyagulanyi Sentamu yabadde ategese okwogera eri eggwanga. Naye ng'ebyo tebinnabaawo, abajaasi abaamusibira ewuwe beenyodde ne Gen. Henry Tumukunde ne bamulemesa okumulaba.\nOkutuuka mu maka ga Kyagulanyi, waliwo emisanvu 6 egiriko abajaasi abakuumawo. Bonna bambadde obukookolo mu ffeesi nga kuliko obutuli ku maaso era tebategeerekeka.\nGen. Tumukunde yazze ku Lwokuna akawungeezi e Magere n'ategeeza nti eby'okwogera ne Kyagulanyi alina bingi ddala ate bwe kituuka ku kiseera kino ng'akalulu kaakaggwa, budde bwe bunaamusalako naye eby'okuteesaako yabadde azze na bingi.\nYatuukidde ku misanvu egitandikira ku kifo ekimanyiddwa nga Freedom Square, Kyagulanyi we yalondera olwo n'abuulizaawo abajaasi abaabadde bakuuma bamwanjulire abaduumira boogeremu.\nBaamuwadde ennamba y'essimu y'omuntu gwe baamugambye nti ye DPC era y'alina obuyinza obwenkomeredde okumuwa olukusa okuyitawo.\nTumukunde yakubye essimu naye teyayambiddwa kuba eyagikutte bwe yabuuziddwa oba ye DPC ayogerwako n'akkiriza kyokka Tumukunde bwe yeeyanjudde n'awa n'ensonga emukubizza essimu, eyabadde akkirizza ku ssimu nti ye DPC ate yabikyusizza n'asaasira Tumukunde nti akubye nnamba nkyamu kuba ye ddereeva. Olwo n'essimu n'agiggyako.\nTumukunde yatandise okwecwacwana n'abaserikale naye nga bamugamba kimu nti tajja kuyingira okutuusa lwe yabavuddeko n'adda mu mmotoka ye n'abaviira.\nBANNAMATEEKA BA KYAGULANYI NABO BAASOOSE KWEZOOBA OKUTUUKAYO\nBannamateeka ba Kyagulanyi okwabadde Omubaka Asuman Basalirwa, Anthony Wameri, Benjamin Katana, Ssaabawandiisi wa NUP David Lewis Lubongoya n'abalala kyabatwalidde essaawa ezisoba mu bbiri okuyita ku misanvu egyassiddwa ku Freedom Square e Magere.\nOluvannyuma lw'abaserikale okukuba amasimu agawerako, bakkirizzaako emmotoka bbiri zokka era bonna ne beepanga mwezo ne balyoka boolekera ewa Kyagulanyi.\nEddagala erikkakkanya obulumi lya bulabe


Bukedde Online - Ab’e Katabi bali mu maziga; Bamenye amayumba gaabwe\nAb’e Katabi bali mu maziga; Bamenye amayumba gaabwe\nBabakutte batunda eddagala lya Gavumenti...\nBasibye omwana ku miguwa ne bamwokya e Mukono,...\nAdded 24th January 2015\nABATUUZE ku kyalo Kavundira mu ggombolola y’e Katabi ku Lwokuna baakedde mu maziga bawannyondo ba kkooti nga bayambibwako Poliisi y’e Ntebe bwe baamenye amayumba gaabwe nga bagamba nti beesenza ku ttaka ly’omugagga Alfred Ibingira mu bukyamu era balina okulivaako.\nBya Kigongo Sebalamu\nEnnyumba ezisoba mu 20 ze zaamenyeddwa n’ebintu ebyabaddemu ebisinga ne byonoonebwa. Abamu ku bannannyini mayumba baasobodde okutaakirizaako ebintu byabwe ebimu. Abatuuze beekalakaasizza ne bateeka amayinja n’okukuma omuliro mu luguudo oluva e Kasenyi okumalira ddala kumpi essaawa nnamba.\nEmirimu gyasannyaladde okumala ebbanga kyokka oluvannyuma Poliisi ng’eduumirwa Richard Maiko yabakubyeemu omukka ogubalagala n’ezikiza omuliro olwo emirimu ne giddamu okutambula.\nAgamu ku mayumba agaamenyeddwa.\nAbatuuze abaabadde abanyiivu baalangidde Poliisi okwekobaana n’omugagga ne baboonoonera ebintu byabwe n’okubagoba ku ttaka kwe bamaze ebbanga eddene. Omu ku be baayonoonedde ebintu, Juliet Nassejje agamba nti Grace Ibingira, kitaawe wa Alfred Ibingira nga kati mugenzi yagenda okugula ettaka lino nga kwe bali.\nBaalumbye ssentebe waabwe, Christopher Kirumira okwekobaana n’omugagga n’abagoba sso nga y’abadde abakolera ku nsonga z’ettaka lyabwe ku LC.\nRichard Maiko yategeezezza nti Poliisi teyabadde na kkobaane lyonna ku ttaka wabula yabaddewo kukuuma bawannyondo kubanga bazze n’ekiragiro kya kkooti.


Bambega beesibye ku muwala Fortune Ayebare ku bigambibwa nti yeetaba mu kutta Nagirinnya\nAbabaka balemeseddwa okuyingira zi 'Safe H...\nNagirinya abadde n'ekifo eky'amaanyi ekya Project Manager mu kitongole kya Community Integrated Development Initiative (CIDI) e Muyenga.\nOno yalabikira ku katambi ng'avuga emmotoka ya Nagirinya oluvannyuma lw'okumutta.\nWaliwo eyabapangisa n'abasasula ssente okumukolera omulimu. Bo ku lwabwe tebalina nsonga yandibasizza Nagirinya.\nBambega baategeezezza nti bagaziyizza okubuuliriza ne bakutunuza mu kitongole Nagirinya gy'abadde akolera.\nRose Mwambazi, Senior Programs Manager Water & Sanitation mu kitongole Nagirinya gy'abadde akolera (CIDI) yategeezezza Bukedde nti Nagirinya yagendayo nga muyizi eyali asindikiddwa okubangulwa mu nkola y'emirimu (intern) emyaka munaana egiyise.\nOluvannyuma yafuuka Assistant Project Officer ate bwe waayitawo ebbanga n'afuuka Project Officer.\nBwe yava awo n'alinnyisibwa n'afuuka Assistant Project Manager ate mu February 2019 n'alya ekya Project Manager avunaanyizibwa avunaanyizibwa ku mazzi n'obyonjo mu Munisipaali y'e Nakawa.\nAbanoonyereza baakizudde nti, okuva ku kifo kya Assistant Project Manager okutuuka ku Project Manager, waliwo abantu abazze bagobwa ku mirimu gyabwe oluvannyuma lw'okubazuulamu ebituli.\nAte Jane Ndibazza, maama wa Nagirinya omuto ku Mmande nga September 2, 2019 yategeezezza Bukedde nti muwala we yamubuulirako nti ku mulimu eriyo embeera eteri nnungi era yali asaba Katonda amuwe omulimu omulala kubanga yali atuuse ku ssa "ly'obutamalaako".\nKasolo eyakwatiddwa yagambye nti ye ne banne bwe baakoze misoni y'okutta Nagirinya, baafuuka baamukwano bwe baasisinkana mu kkomera e Luzira.\nKasolo ne banne abalala, baabasiba mu 2013 ku musango gw'okutta omukazi wa Mobile Money e Nateete ne bamunyagako ssente.\nYagambye Abeebyokwerinda nti, mu kkomera gye baakwataganira ne munnaabwe omulala amanyiddwa nga Baros gwe baabadde naye mu kutta Nagirinya (tannakwatibwa). Baros naye yali yasibwa ku misango gy'obubbi.\nKasolo yannyonnyodde abaserikale nti Baros ye yaleeta omulimu gw'okuwamba n'okutta Nagirinya n'agamba nti Kitayimbwa baali tebalina kye bamwagalako kyokka engeri gye yali ne Nagirinya mu mmotoka, beesanga nga tebalina kya kumukolera okuggyako okumutta.\nBaros bwe yabasomera ddiiru, abatemu baatuuza olukiiko ne bateesa ku ngeri y'okutemula Nagirinya.\nBakkaanya nga bwe baalina okumutta ekiro, kyokka ne bakizuula nga mu mmotoka abeeramu n'omusajja omulala (Kitayimbwa) ate nga bagivuga beesibiddemu.\nBakkaanya banoonye omuserikale w'emmundu gwe banaakozesa. Kyokka oluvannyuma ne bakivaako kubanga Baros yali abagambye nti omugagga abawadde 1,500,000/- zokka.\nKwe kusalawo okugula emmundu y'okuzannyisa "toy gun"(eringa mmundu kyokka nga tevaamu masasi).\nBaalina kukozesa mmotoka ya Nagirinya. Mu kuwamba Nagirinya ne Kitayimbwa, omutemu yakozesa emmundu enkolerere n'ayitira ku luggi lwa ddereeva n'amusongamu "emmundu" n'amulagira aggulewo mangu.\nKitayimbwa yafuluma awanise emikono ne bamukubirawo jjeeke y'emmotoka ku mutwe n'afiirawo.\nBaasitula omulambo gwa Kitayimbwa ne bagussa mu bbuutu ne bavuga. Kasolo ye yavuga emmotoka ate Johnson Lubega ne Baros ne batuula emabega nga bakutte Nagirinya. Nagirinya yagenda alwana ng'alaajana baleme kumutta.\nNagirinya baamussa mu mmotoka eno n'omulambo gwa Kitayimbwa.\nKasolo yavuga emmotoka ya Nagirinya n'agenda e Kireka okusisinkana omu ku baakulira ddiiru. Eno gye yava okudda e Nateeete mu Kitooro we yasuula emmotoka ya Nagirinya.\nEngeri gye baakutte eyasasula okutta Nagirinya


Bukedde Online - Ebigezo bya S4 bitandika wiiki eno\nObusimu mu masomero\nSsesimba yaakawandiika ebitabo 5 ku myaka...\nEbibuuzo bya UNEB ebya S4 bitandika wiiki eno n’okubuulirira abayizi kunaabaawo ku Lwokutaano nga 14, October.\nBulijjo kino kikolebwa basomesa n’abakulu b’amasomero naye ku mulundi guno Minisitule y’ebyenjigiriza yasazeewo abazadde babeegatteko mu kusibirira abayizi.\nEkyebuuzibwa abazadde bamanyi kye balina okukola ne kye batalina kukola? Ebirungi mu kusibirira abayizi Hamis Kaheru, omwogezi w’ekitongole ky’ebigezo agamba nti kirungi okwogera n’abayizi nga tebannatandika bigezo kuba;\nl Kibayamba okuvaamu ekiwuggwe n’okutya ebigezo,\nl Omuyizi amanya amateeka g’alina okugoberera mu biseera nga baddamu ebibuuzo oba nga bali okumpi ne we bakolera ebigezo.\nl Balabula ku buzibu bwe bayinza okufuna ssinga babakwata nga bakoppa.\nl okwekebera oba buli kyetaagisa akirina.\nl Okumanya w’agenda okukolera ebigezo. By’olina okusibirira omuyizi\nl Omumyuka wa kamisona mu masomero ga pulayimale, Tonny Lusambu agamba nti basazeewo okwongerako abazadde kubanga abayizi aawulirira nnyo mu bazadde baabwe. Kiba kirungi buli mwana lw’abaako eddaala ly’atuukako n’omuzadde abeera wamu n’omwana we.\nl Omuzadde bw’osabirako omwana kiba kirungi ne yeekwasa Katonda.\nl abazadde balina kwagaliza baana buwanguzi,\nl balina okugumya abaana, okubalaga nti bajja kusobola okuyita\nl okuwa abaana buli kyetagisa mu budde, okubakubiriza okuwulira amateeka abasomesa ge babagambye By’olina okwewala\nl Wabula abazadde bw’oba oyogera n’omwana waliwo ebintu by’olina okwewala ebiyinza okumuggya ku mulamwa. Tolina kukozesa bukambwe otiisa omwana ne ky’amanyi n’akyerabira.\nl Mwewale okubatwalira ebyokulya basigale ku ndya gye babaddeko. labazadde balina okwewala okugulira abaana ebintu ebipya ng’obutabo kubanga obudde buba buweddeyo nga bijja kubataataaganya.\nl tebateekeddwa kutiisa baana bigezo nti bizibu.\nl tebalina kwogera na baana kumala bbanga ddene kubanga bayinza okubagamba ebigambo ebibajja ku mulamwa.\nl Weewale okumunenya ku bubonero bye yasembye okufuna.\nl Okubabuuza ennyo ebibuuzo Bayamba Buzale omulambuzi w’amasomero mu disitulikiti y’e Wakiso agamba nti bagezezzaako okukendeeza okukoppa mu bigezo nga bassaawo amateeka amakakali n’ebibonerezo eby’enjawulo Okuteekawo abakuumi b’ebibuuzo okuva mu bitundu eby’enjawulo.\nGodfrey Kalyango akulira ebyenjigiriza mu disitulikiti y’e Gomba agamba nti ekitongole ky’ebigezo kibawa omuwendo gw’abakuumi gwe balina okuba nabo olwo bo ne balondamu mu bataddeyo okusaba kwabwe.\nBatera okugamba nti buli bayizi 25 bakuumibwe omusomesa omu. Hamis Kaheru, omwogezi wa Uneb agamba nti tebannasalawo ku banaakuuma bigezo era bwe banaaba bamaze enteekateeka zonna bajja kutegeeza amasomero.\nMulimu abagamba nti ebibuuzo bibbibwa mu kiseera kyokubitambuza. Mw. Kalyango agamba nti UNEB etwala obuvunaanyizibwa n’etuusa ebigezo ku poliisi mu disitulikiti ez’enjawulo.\nEno amasomero gye gakeera buli lunaku okubikima ate abayizi bwe bamaliriza ne babizzaayo.\nAbakulira ebyenjigiriza balina okugenda mu masomero ago okulambula okulaba engeri gye bikolebwamu n’okukakasa nti buli kimu kiri bulungi tewali kukoppa, biki bye beetaaga n’ebirala.\nEnkuba oba etonnye oba tetonnye ebibuuzo biba birina okutuuka we bigenda okukolebwa ate mu budde wadde ng’abamu basuulamu eddakiika ekitatera kwewalika olw’embeera y’obudde.


DR Tee ne Mariane beeronze burungi\nBy Musasi waffe-Bungereza\nOmuyimbi Dr Tee, amanya ge amatuufu Trevis Kazibwe awasizza mwana munne Mariane Kijjambu Bashabirye nkuba kyeeko okuva e Bungereza. Embaga eno eyetabiddwako kumpi ba celeb ba Uganda bonna yabadewo olunaku lwa Saturday nga 19 mu luttikko e Namirembe. Tekinategerekeka lwaki Dr Tee omusumba w´ekkanisa y´abalokole ate yasazeewo okuggatibwa mu kkanisa yaba kulisitaayo naye ekyo tulikyogerako olulala.\nDr Tee aludde nga apepeya n´omuyimbi Betty Mpologoma era tekinategerekeka lwaki embaga ye yagitadde ku lunaku olw´amazalibwa ga Betty Mpologoma. Embaga yetabiddwako ba muva bulaaya abawera era ne mperekeze zonna zaavudde Bungereza.\nKigambibwa nti Dr Tee ne Marianne basisinkana London bweyali agenze okuyimba. Ebiseera ebyo Dr Tee yali alina omukazi e Sweden ayitibwa Saidat era gwalinamu abaana babiri era nga naye jabeera. Ono ye mukazi Dr Tee gweyafunirako obutuuze bwa Sweden olwo nakima abaana be abalala babiri be yali amaze okuzaala e Uganda mu bakaze abenjawulo nabagatta ku bali ababiri balina mu Saidat nebasengukira e Sweden. Naye bwebafuna obutakkaanya ne Saidat abaana abo ababiri govt ya Sweden yabamujjako nebatwala mu (foster home) olwokuba Dr Tee bweyayawukana ne Saidat yali takyalina busobozi bubalabirira era naguno gujwa bakyaliyo.\nAwo Dr Tee yafuna omukazi omulala e Sweden amanyiddwa nga Grace Malaika nebatandika okupepeya. Yamuzaalamu omwana omu. Wano buli omu yasuubira nti awo ndoowoza Dr Tee waasibidde naye mu October wa 2012 bangi kyababukako nga ayanjudde Marianne mu nkukutu. Omukolo guno ogwali e Bulenga mu maka ga ssenga wa Marianne gwetabwako abantu ba muswaaba olwokuba gwali gwa kyama nyo.\nMariane Kijjambu Bashabirye abeera London naye nga okugenda e London yasooka kubeera Sweden eno nga yali yafumbirwa Herbert Lulume eyamujja e Kampala. Bwamala okufuna obutuuze bwa Sweden Mariane yadduka ku Herbert Lulume nasengukira e Bungereza. Herbert Lulume yamuleka akaaba twaawa. Kigambibwa nti ne ssente Herbert zeyewola okunona Mariane okuva e Uganda ku mukwano gwe Stephen (ono naye abeera e Sweden) nakati akyabanjibwa.\nNga atuuse e Bungereza,Marianne yalinga embuzi ekutudde okuva ku muguwa. Yakyakala nnyo era abamumanyi bagamba abasajja bamuwuuba nabawuliramu nga bweguteera okubeera ku muwala eyakajja e bulaaya. Abaludde e Bungereza bamumanyi nga omu ku bakazi abalidde obulamu nebabukkuta era afuuse marriage material. Nga wayiseewo akabanga nga ali Bungereza, Marianne yafumbirwa muna Uganda omulala ayitibwa Kijjambu mu bufumbo obutukuvu naye olw´obukyakaze bwe, obufumbo bwasasika mangu ne bawukana. Wano Mariane weyasisinkanira Dr Tee nebatandika omukwano gwabwe okutuusa webatuuse ku bufumbo buno obutukuvu.\n21/1/2014 01:14:44 am\nEkitegeza bona balide obulamu nebakuta so are ready to settle.gdluck to them\n21/1/2014 03:02:19 am\nkwegamba ono awasa buli mwaka nomukazi afumbirwa buli mwaka kino tekinewuunyisa nnyo ensanji zino abantu befudde mo mu kwenjeeza ebyamaguzi biringa bijanjaalo gd luck\n21/1/2014 08:28:24 am\nNaye kasajja gwe Ndugwa olina olugambo,wefule nyo munamawulire naye bijja kukuletera obuzibu.Ebyo byowandise ffena tubimanyi bulungi.Herbert Lulume nsubira naye yayamba mugandawo Stephen okukomawo ebulaaya.Nze nkulinze kolimpandikako tugenda kuvawo bubi nyo nyo.\n21/1/2014 08:20:41 pm\nAm happy for them and I pray for only blessings. Obufumbo is not a a comedy play it means growing up and sacrificing for each other.\n22/1/2014 03:10:17 am\nkasajja gwe ka Ndugwa oyasama nnyo nnyo gwenga mukazi wo gwe wagenda naye e Finland ba mukubako nga tomanyi kukyanga bintu .[genda ko ewa senga wo aku traininge mu byo mukisenge.]


Bukedde Online - Engeri akabenje gye kasseemu owa poliisi e Kyebando\nArafat Kiggundu owa FDC awangudde obukulem...\nKato Francis nga bwe yabadde afaanana\nABADDE akulira poliisi y’e Kyebando- Kisalosalo mmotoka emukoonye n’emuttirawo, oluvannyuma n’edduka . ASP Francis Kato 30, ng’ono abadde amanyiddwa mu kulwanyisa ababbi n’abamenyi b’amateeka abalala mu kitundu ekyo, eyamukoonye yazzizza mmotoka emabega n’abulawo era nga nnamba ya mmotoka teyeetegerezeddwa.\nAkabanje kano kaabadde ku Nothern bypass okumpi n’e poliisi y’e Kyebando, ku ssaawa 12:00 ez’oku makya ku Lwokuna. Kato okutomerwa yabadde ava mu bikwekweto gye yasuze ng’akola era yabadde adda ku poliisi w’akolera naye aba asala ekkubo, mmotoka n’emukoona n’afi irawo.\nOmu ku baalabye akabenje kano nga kagwawo, Godfrey Ojumbo yagambye nti ekyabeewuunyisizza y’engeri omugoba wa mmotoka gye yaweseemu amangu nadda gy’ava mu bwangu obw’ekitalo ng’alabika ng’eyabadde alondoola omugenzi.\nMmotoka eyasse Kato yabadde ya kika kya Mark II nga ya langi ya kikuusikuusi kyokka Ojumbo agamba nti ennamba yaayo yasobodde kwetegerezaako UAM yokka ng’endala zaamulemye okulaba olw’obwangu ddereeva waayo bwe yakozesezza okuwetamu n’adda gy’avudde.\nKato yabadde atambulira ku bodaboda okutuuka we baamutomeredde era bwe yatuuse w’aviirako, kwe kusala okudda ku ludda okuli poliisi kyokka yabadde atuuka mu makkati g’oluguudo, mmotoka kwe kumukuba era olwagudde wansi teyazzeemu kwenyeenya.\nAbadduukirize baayanguye okutuuka ku Kato gwe baategedde oluvannyuma nti musirikale olwa yunifoomu n’ekikooti kya poliisi bye yabaddemu ne bategeeza mangu baserikale banne abaabadde ku poliisi y’e Kyebando gy’abadde akulira.\nAbaserikale baayanguye okujja ne bayoolayoola munnaabwe ne bamuteeka ku kabangali ya poliisi okumutwala e Mulago kyokka ono okumuggya mu kifo kino we baamukoonedde yabadde yafudde dda olwa mmotoka eyamukoonye n’amaanyi.\nKato okujja e Kyebando yaggyibwa Katosi mu Mukono n’asooka atwalibwa ku poliisi ya Kira Road, gy’abadde yakaggyibwa emyezi ena egiyise okutwalibwa ku poliisi ya Kyebando Kisalosalo, gy’abadde yaggula olutalo ku lulwanyisa obubbi mu kitundu n’ebikolwa ebirala ebimenya amateeka.\nWabula omugenzi yali yazimba Mukono ku kyalo Kigombya ebadde famire ye era ng’eno abadde agendangayo ku wiikendi.\nNNAMWANDU AYOGEDDE Muky. Jackline Akugizibewe yategeezezza nti yayogedde ne bba ku ssaawa 5:00 ez’ekiro ekyakeesezza Olwokuna, n’amutegeeza nti yabadde ali mu kusaba nti kyokka yabadde teyeewulira bulungi mu mubiri.\nNnamwandu agattako nti bba yamutegeezezza nti yabadde ayombye ne muganda we eyategeerekeseeko erinnya erimu erya Happy olw’okugaana okumusasula ssente ze ze yamuwola obukadde 15 era n’amutiisatiisa n’okumutuusaako obulabe ssinga talekera awo kumubanja.\nNnamwandu alumiriza nti akabenje akasse bba kaabadde kapange olw’ebibaddewo era nga kino ayongera okukiggumiza olw’engeri omuntu eyasse omugenzi gye yaweseemu mmotoka mu bwangu n’adduka ng’alinga alaga nti omulimu yabadde agumalirizza. Omugenzi alese nnamwandu ali lubuto era ng’amulese n’omwana omuto. Kato waaziikibwa Kyenjojo ku Lwomukaaga kyokka ng’olumbe lwakumiddwa mu maka ga kitaawe w’omugenzi agasangibwa e Kirinnya- Bweyogerere.\nABANENE ABAZZE BATOMERWA MMOTOKA Omugagga Eria Bugembe Kasiwuukira yatomerwa mmotokaokumpi n’amaka ge e Kabalagala- Muyenga bwe yali akola dduyiro nga kigambibwa nti akabenje kaalimu ab’awaka era mulamu we yatwalibwa mu kkooti n’asingisibwa omusango gw’okukola olukwe olwatta omugenzi n’asibwa.\nOmugagga omulala eyatomerwa mmotoka yali Bbombokka ow’e Kkonge, eyali muliraanwa wa Dr. Aggrey Kiyingi, mmotoka yamuttira Lugogo ng’asala ekkubo bwe yali ava mu kifo awoolezebwa mmotoka okudda e Kampala, oluvannyuma addeyo ng’emmotoka ye emaze okwozebwa\nPoliisi ekutte omusomesa lwa kukabassanya muyizi: Bamukutte lubona ng'amukolako eby'ensonyi\nEyayokebwa omuliro mu bitundu by'ekyama asaba buyambi: Alumirizza aba Kiddawalime obutamufaako\nAbalwadde ba kkookolo balaajana lwa ddagala: Mu ddwaliro liweddemu kati baligula bweru.


Okusiimba omuddo omupya - Botanix - Ekitabo ekikwata ku bimera\nOkusiimba omuddo omupya\nMu bungeeza ekiseera eky’okusimbamu omuddo omupya oba okusimba omuddo omulala kye kya omwezi gw’okutaano wamu n’ogwa omukaaga. Bw’eba nga enkuba tetonye nnyingi, olwo osobola okugusiimba mu mwezi gw’omusanvu.\nOkusimba omuddo omupya\nEkiffo w’olina okusiimba omudo kirina kusoka kusimibwa ku uwanvu bwa centimita 10–15 okukka wansi. Olwo osobola okutereza ettaka lino n’elyenkanankana.\nKati olina ebintu bibiri by’olina okukola:\na) Okusiga ensigo z’omuddo\nOkusooka, olina okusooka okupiima ekifo w’ogenda okusiimba omuddo guno. Olwo obalirire ensigo z’onasimbawo. Tegeera nti ojja kwetaga ekipimo kya gramuzi 25 buli sikweya mita emu. Okugatta kw’ekyo, wetaaga 25g buli sikweya mita 10. Ekirala, kakas anti ensigo z’ogenda okusiimba gukyali mupya kubanga omuddo ebiseera ebisinga omuddo guffa mangu. (Amanyi g’ensigo z’omuddo ogumaze emyaka 2 okumera guli 50%). Ffaayo nnyo ku ngeri ki ensigo zino gyeziterekedwamu nga ziri mu dduuka. (ensigo bweziba embisi, oba ezimu bweziba zatandika dda okumera, kiba kirungi n’otazigula- kino kijja kukuyamba obutafiirwa). Ebeeyi y’ensigo z’omuddo ekyuka okuva ku nsimbi za bulaya 3 buli kilo okusinzira ku kika ky’ensigo.\nLoonda ensigo z’ogenda okusimba kusinzira ku kiki ky’ogenda okugukozesa. (ogenda kugutambulirako, kuguddukirako, oba kulubndirako). Abattunzi abagezi babeera n’obupapula obunyonyola kino obujja okukuyamba okuloonda ekika ky’ensigo z’enyini z’oyagala. Togulanga nsigo za muddo nga tomaze kukakasa oba z’ezo ezigenda okukola ky’oyagala.\nEnsigo zikumire mu kifo ekikalu nga kinnyogoga nga omaze okuzigula. Tukuweera amagezi obutatereka nsigo nga omaze okuzigula okumala ebanga erissuka omwaka kubanga ziffa mangu. Zisimbe mu mwezi gw’okutaano oba ogw’omukaaga. Nga tonazisimba, longoosa w’ogenda okuzisiimba era osime obuunnya bwa centimita 1 okukka mu ttaka. Nga omaze okuzisiimba, tereza ettaka era olifuuyire bulungi. Ensigo zijja kutaandika okumera mu banga lya naku 14. Omuddo bwegukula okutuuka ku buwanvu bwa 10cm, olwo olina okugusawa omulundi gwo ogusooka. Olwo bw’osangamu ebitundu ebitalimu muddo, kino kye kiseera okuguzaamu. Bw’oba oyagala omuddo omuggumizu, fuba okulaba nga ogusayira omulundi gumu oba ebiri buli wabiiti biri okutuuka mu mwezi gw’omwenda.\nb) Kozesa bu tailo bw’omuddo\nEno engeri eyanguya wabuya ya bbeyi. Yamugaso kubanga abantu abasinga abatunda bu tayiro buno ebbeyi ey’okubukuteera mu nnimiro bagibalira wamu. Ebbeyi ya bu tayiro buno nga ogassseeko n’okubuteeka mu nnimiro eri ku nsimbi za bungereza 5 buli sikweya mitta (okusinzira ku kika).\n2. Okulabirira omuddo omukadde\nKoola omuddo guno ogyemu ebikoola ebikaze n’omuddo ogukaze buli biseera bya nkuba (kisinzira ku ntoonya y’enkuba mu bungereza okuva mu mwezi gw’okusatu okutuusa mu gw’okutaano) Olwo zaamu ensigo bwekiba kyetagisa. Omuzira gutera nnyo okutta omuddo n’olwekyo kirungi okuzzamu omupya nga ebiseera by’omuzira goweddewo.\nEndabiririra y’omuddo gwo esinzira ku ngeri omuddo gyegufunsamu empewo. Ku lwa kino, olina okwekolera ekyuma ekikoola omuddo. Funa ekiti eky’obuwanvu bwa 2–3cm, okubemu omusumali ogwa 10cm gusobole okuyitamu. Laba nga emisumaali gyesudde okuva ku gunagwo akabanga ka 2–3cm. tekako omuyini ogukwenkana obuwanvu gwo nosoboa okukwata obulungi.\nKati kisimbe mu muddo (nga omaze okugusaawa) okiyimirireko n’amaanyi nga bw’okikuulamu. Kino kiddingane okutuusa nga ennimiro yonna ogimazeeyo. Bw’oba nga oyagala okufukirira ennimiro yo, fukirira nga omaze okussamu ebinya bino kubanga olwo amazzi gajja kusobola okutuuka ku mirandira.\n««« Ekiwandiiko ekyavudewo: Ennima ya Clover ey’ebikoola ebina (Marsilea quadrifolia) Ekiwandiiko ekidako: Ngeri ki gy’oyinza okusaawa mu omuddo gwo obulungi?»»»\nOlw’okubiri 26.7.2011 13:25 | Fulumya mu kyapa | Omuddo


Omusuubuzi afeze owa ‘Mobile Money’ 17 hours agoLukululana egudde n'esannyalaza entambula ku Jinja Road 17 hours agoAbantu ne bannabyabufuzi beetemyemu ku kya Pulezidenti okwed... 17 hours agoMalaaya abbye Omudinka doola za Amerika 700 17 hours agoPaasita asobezza ku mwana ow’emyaka 8 e Mpigi 17 hours agoEmpagi y'omu Masiro enkulu esimbiddwa e Kasubi 17 hours agoOmwana eyattiddwa ku kkanisa ya Bugembe akwasizza 3 17 hours agoKabaka alonze Kabineti empya 21 hours agoOmubaka Kasiano awera kukuba Nantaba mu mbuga lwa kalebule 17 hours agoHAKIM MAGUMBA; Bazzeemu okumuyita mu Cranes 18 hours ago\nOkwemalira ekizibu kya bulabe? Aug 02, 2012 Tweet\nMPITIRIZZA okwemazisa, naye ssenga olowooza ssi kyabulabe gyendi? kuba mikwano gyange mpulira bagamba nti kibi? S.D e Namasuba\nS.D buli kintu bw’okiyitiriza kiyinza okukufuukira eky’obulabe. Simanyi lwaki oyagala nnyo okwemazisa. Kino mmanyi abasajja bangi abakikozesa olw’okubeera n’obwagazi obungi ne batuuka okulowooza ku mukazi ng’ate taliiwo.\nKino olumu kirungi kubanga kiyamba omusajja obutagenda mu bwenzi. Kyokka bw’akimanyiira, olwo ate n’abakazi atandika obutabatwala ng’ekikulu anti alowooza nti bwe yeemazisa ate olwo omukazi abeera amunoonyaako ki.\nN’olwekyo, funa omukazi gw’oyagala gw’oba weegatta naye okusinga okwemanyiiza eby’okwemazisa kuba kiyinza okukulemeramu.


Bukedde Online - Latif Ssebaggala olumaze okwewandiisa n'awera\nSarah Nkonge awadde ab'e Lwengo ttanka z'a...\nOMUBAKA Latif Ssebaggala olumaze okwewandiisa okuddamu okuvuganya ku kifo ky'omubaka wa Kawempe North n'awera. Agambye nti okusinziira ku byakoledde abantu b'e Kawempe, amaanyi g'abamuvuganya n'obuwagizi abantu bwe bamulaga wadde teyaweereddwa kkaadi ya NUP, agenda kuddamu okuwangula akalulu kyokka n'agamba nti amaanyi ge agasinga gali mu balonzi bwatyo n'abasaba obutamuvaamu.\nLatif Ssebaggala nga yeewandiisa e Ntinda.\nLatif Ssebaggala ng'ayogera eri abantu.\nOkwogera bino Ssebaggala yabadde y'akamala okwewandiisa ku Lwokuna ng'agenda ayisa ebivvulu ng'eno bwayogerako eri abalonzi mu bitundu eby'enjawulo.\nYagambye nti mwetegefu okubaweereza ate n'obusobozi abulina kubanga ne byabakoledde birabwako ng'okuwa abaana bassale, okulwanirira eddembe ly'obuntu, okutaasa ettaka ly'abantu okubbibwa n'ebirala n'abasaba baddemu okumulonda ayongere okubaweereza.\nSsebaggala yeewandiisizza ku Lwokuna ku kitebe ky'ebyokulonda e Ntinda.\nEkizimbe kya Ivory Tower e Makerere kikutte omuliro!


Bukedde Online - Omwana abuze, abamuwambye basaba 1,000,000/-\nOmwana abuze, abamuwambye basaba 1,000,000/-\nFayiro z'ebyapa by'ettaka ly'e Mpigi bazisanze Arua\nOmusudani bamukutte n'emmundu ya UPDF\nmwana abuze, abamuwambye basaba 1,000,000/-\nFAMIRE esattira olw'omusajja atanategeerekeka okubakubira essimu ez'oluleekereeke ng'abasaba 1,000,000/- okubaddiza omwana waabwe eyabuzibwawo ng'ava ku ssomero ku Lwokutaano lwa wiiki ewedde.\nAbazadde Erina Nekesa ne John Okisata abatuuze b'e Bulesa mu ggombolola y'e Busukuma mu disitulikiti y'e Wakiso be basattira olw'okubuzibwawo kw'omwana waabwe, Brenda Atima 11, omuyizi mu P6 ku ssomero lya Noor Islamic P/S Bugumba mu disitulikiti y'e Iganga. Yabula wiiki ewedde kyokka abaamubba babasaba ssente okumukomyawo.\nWinnie Nabukenya ssenga w'omwana nga y'abadde abeera naye e Nakirurwe mu Ggombolola y'e Lweleera Magogo mu disitulikiti y'e Iganga agamba nti amaze ne Atim emyaka esatu ng'ava mu maka ge okusoma. Wabula ku lwokutaano nga August 2,2019, Atima y'ava awaka ku ssaawa 1:00 eyookumakya okugenda ku ssomero nga bulijjo. Bwe zaasukka mu ssaawa 12.00 ezakawungeezi mwatera okuddira ne ngenda ku ssomero okulaba ogubadde.\nNasangayo omusomesa eyantegeeza ng'abaana bwe baagenze mu mpaka z'okuyimba era nantegeeza nti ssinga bakomawo kikeerezi bajja kusula ku ssomero naye bwe buba bukyali baakubata baddeyo.\nNaddayo ewaka, enkeera ku ssaawa 3:00 ez'okumakya nakubira omukyala ono nga mubuuza omwana wabula n'akantema nti baakomyewo ssaawa 2.00 ez'ekiro era ne babasindika okuddayo eka kyokka owange teyatuuka.\nBanne aboku muliraano bantegeeza nti baakomawo naye era ne baawukana nga buli omu akyama awaka. Ensonga nazitwalo ku poliisi omusango guli ku fayiro nnamba SD:Ref:70/03/08/2019 era okunoonyereza ne kutandikirawo. Ku ssande twazudde ebitabo bya Atima nga bisuuliddwa mu kasiko akali okumpi n'ennyumba ya mikwano gye.\nEra ku okuva ku Ssande nfuna essimu enkubira ng'ensaba ensimbi okuzza omwana. POLIISI EYOGEDDE Erisama Lukanga adduumira Poliisi y'e Iganga agamba nti ensonga zino zaabatuuseeko era baatandikidde okunoonyereza okuzuula wa omwana ono w'ayinza okuba era ani ali naye.\nWabula agamba nti okusinziira ku baana mikwano gya Atima be baabuuzizza bagamba nti ku Lwokutaano bwe yali ava awaka yatoloka butolosi nti era yalina 5.000/- n'abategeeza nti ye akooye okutulugunyizibwa ab'awaka, nti era ssaawa yonna ayagala kutoloka addeyo e Kampala mu bazadde be awone emiggo gya ssengawe\nBrenda Atima 11\nAbâ€™e Kamuli bagaanyi okubazimbira omufulejje\nFamire ya Zari n'eya Ssemwanga bali ku mbiranye


Bukedde Online - Temulonda mawanga wabula busobozi - Museveni\nTemulonda mawanga wabula busobozi - Museveni\nFedero ejja kukomya entalo - Kamya\nAbajaasi bawadde obujulizi ku Masiro\nPulezidenti leero atandise kampeyini mu Buganda ngâ€™atandikira mu Bukwiri Primary School mu disitulikiti empya eyâ€™e Kyankwanzi nâ€™oluvannyuma e Kiboga nâ€™e Mityana North.\nNadduli yagambye nti Obuganda bulindiridde okuwulira Pulezidenti kyâ€™ayogera ku bbago lyâ€™etteeka lyâ€™okulongoosa obuk\nNadduli yagambye nti Obuganda bulindiridde okuwulira Pulezidenti kyâ€™ayogera ku bbago lyâ€™etteeka lyâ€™okulongoosa obukulembeze bwâ€™ennono, abâ€™e Kyakwanzi ne Kiboga baagala abongere amasaza bongere ku muwendo gwâ€™ababaka ababakiikirira mu Palamenti.\nÂ Mu lukungâ€™aana lwe yakubye e Kiryandongo Primary SchoolÂ eggulo ngâ€™akomekkereza kampeyini ze mu Bunyoro, Pulezidenti yakubirizza abantu obutalonda lwa mawanga wabula balonde lwa busobozi.\nÂ Yasiimye Abanyoro olwâ€™okwaniriza ababunzibunzi okuva mu bukiikakkono bwa Uganda nâ€™abanoonyi bâ€™obubudamu okuva e Sudan atwe okwo kwe batadde abasenze okuva e bududa mu Bugisu abaasimattuka ettaka lwe lyabumbulukuka.\nâ€œSingaÂ abâ€™e Bududa temubasenza, bajja kwonoona olusozi lwaffe ngâ€™ate lusibukako emigga mingi egiriikiriza omugga Kiyira, egisobola okwonoona obutonde bwaffe nga gikalidde, â€ bwe yagambye.\nÂ Omuwabuzi wa Pulezidenti ku Buganda, Robert Ssebunnya yategeezezza mu nkungâ€™aana Pulezidenti ze yasembyeyo okukuba mu Bunyoro, nti e Buganda bamwagalaÂ kubanga yazzaawo Obwakabaka .\nOmumyuka wâ€™omwogezi wa NRM, Ofwono Opondo yategeezezza nti Pulezidenti asuubirwa okulimbulula byonna ebirimbiddwa abâ€™oludda oluvuganya naddala aba Ssuubi ku bbago lyâ€™obukulembeze obwâ€™ensikirano nâ€™okumanyaÂ abebibanja bwe bali okuva etteeka lyâ€™ettaka lwe lyalongoosebwamu\nâ€œE Kiboga nâ€™e Kyakwanzi baali batundira nnyo abâ€™ebibanja mu ttaka nâ€™okubagobaganya naye ebyo byâ€™akoma naye katulinde abantu bakyegambire Pulezidenti,â€ bwatyo bwe yategeezezza.\nEkiteeso ku Museveni okwezza Kampala kikyagaanyi\nPalamenti esembye Pulezidenti yeddize KCCA\nOmukugu awadde amakubo 6 okumalawo obukuubagano mu KCCA


Bukedde Online - Bamulumirizza okufera abantu okubatwala ku kyeyo\nBamulumirizza okufera abantu okubatwala ku kyeyo\nOMULAMUZI wa kkooti y’eddaala erisooka ku Buganda Road, Robert Mukanza akkirizza okusaba kwa Abdumalik Katende okw’okweyimirirwa ku musango ogumuvunaanibwa ogw’okuggya ssente ku bantu mu lukujjukujju ng’abasuubizza okubatwala e Dubai okukola wabula oluvannyuma n’abeefuulira nga bamaze okumuwa ssente.\nKu Lwokusatu, omu be yabba, Asumpta Namaganda 28, yalabiseeko mu kkooti n’annyonnyola nti mu January 2017, waliwo mukwano gwe eyamukwasa Katende n’akolagana naye n’abalala okwali Abasi Wasswa ne Hajarah Nalubega bamukolere ku biwandiiko.\nAgamba nti yasooka n’amusaba akakadde kamu ate nga wayise wiiki bbiri, Katende n’amusaba emitwalo 20 ez’eddwaaliro.\nAgamba nti mu May 2017, Katende yaddamu n’amusana emitwalo 30 okukola ku ky’okuyita ku kisaawe e Ntebe olwo essimu ye n’evaako okumala akabanga.\nNamaganda agamba nti essimu bwe yaddako Katende yamutegeeza nga bw’alina okuba omugumiikiriza oba ssi ekyo amuddize ssente ze.\nNamaganda ensonga yazitwala ku poliisi y’e Nansana - Ganda n’ekwata Katende.\nNamaganda agamba nti baamubba n’abalala okuli; Simon Luggya, Sam Kabanda, Gonzaga Ssekasamba, Simon Peter Kimbowa ne Shadia Naluwooza nga buli omu yamuwa akakadde kamu n’ekitundu.\nOluvannyuma lw’okuwuliriza oludda lwa Namaganda, Katende yaleese abantu babiri abalina okumweyimirira wabula bano baayogedde ebitakwatagana omuli okutankana gye basula era omulamuzi n’asalawo kkooti ewummulemu okumala essaawa bbiri era oluvannyuma omulamuzi n’akkiriza Katende okweyimirirwa ekintu ekyakanze Namaganda nti Katende balinga abamutadde.\nOmusango guddamu nga May 15, 2018.\nEyasuubiza abantu emirimu gy'okukuba ekyeyo atuuyanidde ku Poliisi: 'Mukubire maama atunde ku ttaka ly'e Matungulu munte'


Yasomera mu Makerere University, era ng’eno ye Ssettendekero esinga obukulu mu Uganda yonna. Ddiguli ye esooka yagifuna mu Busomesa (Bachelor of Arts with Education). Yeeyongera n’asoma ddiguli eyookubiri era byenjigiriza (Master of Arts in Education) era nga nayo yagifunira mu Ssettendero y’e Makerere. Oluvannyuma yagenda mu e South Afrika mu Rhodes University, mu kibuga kya Grahamstown, Eastern Cape, n’asoma ddiguli eyookubiri mu by’amawulire. Omukyala ono era alina ne Ddipuloma mu By’amawulire ( Postgraduate Diploma in Practical Journalism) gye yafunira mu Cardiff, Wales e Bungereza era ng’eno okugifuna yaweererwa ekitongole kya Thomson Foundation.\nEbikwata ku bulamu bweEdit\nBarbara Kaija ayagala nnyo ebyamawulire ate ng’era ayagala nnyo okuyigiriza abalala. Okusinga ennyo yettanidde nnyo ekisaawe ky’obunnamawulire ekiyitibwa era ng’ayambye Bannayuganda bangi mu kukulaakulanira mu bunnamawulire ng’abalungamya mu bye bakola. Mu 2012 yaweebwa ekitiibwa kya " National Jubilee Award, olw’okusiima emirimu gye gy’akoze. Ate mu Gwokusatu 2011, olupapula lw’Amawulire olwa Daily Monitor, olumu ku makampuni ga Aga Khan-agagwa mu Kitongole kya Nation Media Group, baamwogerako ng’omu ku byakyala 50 mu Uganda enjasabiggu mu byenkulaakulana "Today’s Uganda Top Fifty Women Movers".\n*List of newspapers in Uganda\n*Media in Uganda\nWe need independent media regulation – Vision Group Editor-in-Chief As of 6 October 2016.\nBino bigyidwa ku "https://lg.wikipedia.org/w/index.php?title=Barbara_Kaija&oldid=24226"\nLast edited on 17 Gusooka 2019, at 09:59\nLuno olupapula lwasemba okukyusibwamu ku 09:59, 17 Gusooka 2019.


Abasomesa bakwongezebwa omusaala, Obuwumbi 101 butekeddwa ku bbali olw’ensonga eyo, Museveni. - Watchdog Uganda\nAbasomesa bakwongezebwa omusaala, Obuwumbi 101 butekeddwa ku bbali olw’ensonga eyo, Museveni.\nPULEZIDENTI Yoweri kaguta Museveni olwaleero asazeewo okutuukiriza ekisuubizo kye yawa abasomesa gye buvuddeko, eky’okubongeza omusala.\nNga 26 omwezi gw’okutaano omwaka guno abakulira ekibiina ekigatta abasomesa mu ggwanga NATU, saako n’abakulembeze ba bakozi baasisinkana omukulembeze we ggwanga ne bamutegeeza nga bwe baali bakandaaliridde ennyo nga tebongezebwa musaala kye baali bagamba nti baali bakooye nga ekiddako baali bagenda kukunga banaabwe beediime.\nPulezidenti yabasaba okukakkana nabasuubiza nti yali ajja kukola ku nsonga zaabwe ku nkomerero y’omwezi gw’omusanvu olwaleero.\nMu lukiiko olutudde mu offiisi ya Ssabaminisita mu Kampala olwaleero olubadde lukubirizibwa Minisita we by’enjigiriza Janet Kataha Museveni, Pulezidenti mu bubaka bwe obumwetikkiddwa omumyuka wa Ssabaminisita asooka Rt.Hon.Moses Ali agambye nti omukulembbeze we ggwanga akkirizza okwongezebwa ku musaala gwa basomesa era nga batadde ku bbali ensimbi obuwumbi 101 nga kwotadde ne ndala obuwumbi 49 okusobola okukola ku nsonga ze misaala gya basomesa.\nKati kitegeeza nti obuwumbi 150 bwe butereddwawo Gavumenti okusobola okukola ku nsonga ze misaala gya basomesa mu mwaka gwe bye nsimbi 2019-2020.\nIf I mysteriously get killed, Gen. Tumwine is to blame - Cecilia Ogwal


Bukedde Online - Akatale k’e Nateete katundiddwa\nAba Man City tebajulira Bravo\nAkatale k’e Nateete katundiddwa\nOwa KCCA awakanyizza eky'okukyusa Kampala...\nPALAMENTI eyingidde mu nsonga z’akatale k’e Nateete Central Market akaatundiddwa.\nOmumyuka wa meeya w’e Lubaga, Asuman Ntale ayimiridde ng’alaga loodi meeya Erias Lukwago empapula eziraga nti akatale kaatundibwa.\nAbakozi ba KCCA abaakulembeddwa dayirekita w’ekibuga, Jennifer Musisi baategeezezza akakiiko ka Palamenti aka COSASE akabuuliriza ku nzirukanya y’ebitongole bya Gavumenti nti e Nateete tebamanyiiyo katale nti akatale ka KCCA ke bamanyi kali Busega.\nBaabadde batangaaza ku byafulumira mu lipooti y’omubalirizi w’ebitabo bya Gavumenti ey’omwaka 2013/2014, eyalaga nga famire y’omugenzi Hajji Asuman Numba bwe yali ekaayanira ettaka okuli akatale ne KCCA.\nAba KCCA baategeezezza nti famire ya Hajji Numba yawangula ekitongole kya KCCA ku bwannannyini bw’ettaka okwali akatale.\nBaagambye nti wadde ekitongole kyali kisazeewo okugula ettaka lino, kyokka ssente ze baali babasalidde tebaazimalaAyo.\nBagambye nti KCCA oluvannyuma yayagala okutunda ettaka lino okuli akatale eri musigansimbi, kyokka aba famire y’omugenzi Numba ne beekubira enduulu mu kkooti nga bagamba nti tebalina bwannannyini okuva bwe baalemererwa okusasula ssente ze baali bakkaanyizaako.\nOluvannyuma omusango gwasalwa era aba KCCA ne bawaayo ettaka okwali akatale.\nAbdu Katuntu (Bugweri) ssentebe w’akakiiko yabuuzizza akatale k’e Nateete we kasangibwa, kyokka aba KCCA ne bamutegeeza nti tebamanyi we kali.\nWadde Florence Namayanja (Bukoto East) yategeezezza nti akatale k’e Nateete kaazimbibwa ku ssente ezaava mu Banka y’Ensi yonna, kyokka aba KCCA baategeezezza nti tebakamanyi.\nMoses Kasibante (Lubaga North) yaleese lisiiti za KCCA eza layisinsi ze bazze bawa abasuubuzi era nga yeewuunyizza okuwulira nti tebamanyi katale kano.\nYaleese ebbaluwa eyawandiikibwa Caleb Mugisha, ng’ono munnamateeka wa KCCA ng’awandiikira kkampuni ya Kaggwa and Co. Advocates eyakiikirira kampuni ya RR abaagula akatale ng’abalaga nga bwe batamanyi katale akoogerwako.\nBino we bijjidde ng’abasuubuzi bali mu kusattira oluvannyuma lw’akatale kaabwe okutundibwa nga bali mu bweraliikirivu nti essaawa yonna bandisengulwa.\nBaatuuzizza olukiiko ku Lwokubiri olwetabyemu Loodi Meeya Erias Lukwago gwe baasabye abataase.\nOmumyuka wa meeya we Lubaga , Asuman Ntale yazze n’ekiwandiiko kye yaggye mu kitongole ky’ebyettaka kye yasomedde abasuubuzi nga kiraga ng’akatale bwe kaatundibwa.\nMuseveni alabudde abawakanya eky'okuggya ekkomo ku myaka gya Pulezidenti-Tujja kubakolako\nAbawakanya emyaka baleese pulaani empya\nkkooti egobye omusango gwa Richard Lumu gwe yawaabira Henry Makumbi


Abaana abamu ssi ba musajja, nkole ntya?...\nMwana muwala ondabikidde ng’omwolesi w’emisono!\nNZE Prossy 36, mbeera Ntebe, ntunda ngoye, nazaalako, neddira Nte. Nnetaaga omwami ow’emyaka 45- 55, omwetegefu okukola obufumbo nga si muyaaye, si Musiraamu, ng’ali ku ddagala lya ARVS, akola ,atapangisa. Kuba 0700645429.\nNze Hanifah Nasaazi 29. Ndabika bulungi, sizaalangako. Nnoonya omwami ali ku ddagala lya ARVS, ’alabika obulungi, alina ku ssente n’omulimu, omwetegefu okukola obufumbo nga takozesa bitamiiza wadde okulya embizzi nga wa myaka 35- 45.Kuba 0791109144.\nNdi mukyala eyazaalako, mbeera Kinnawataka mu Kampala. Nneetaaga omwami ali ku ddagala lya ARVS, ow’emyaka 45-55, akola, amanyi omukwano nga mwetegefu okukola obufumbo. Kuba 0759008816\nNze Christine Nanteza. Mbeera Kajjansi era neddira Ffumbe. Nnina omwana omu. Nneetaga omwami ow’emyaka 30-45, asobola okunfunira ekyokukola, omwetegefu okukyalako mu bakadde bange, akola, alina empisa. Kuba 0704521368.\nNze Norah Nsangi 49. Mbeera Kawempe, neddira Mmamba. Nneetaaga omwami Omuganda, Omukatoliki nga wa buvunaanyizibwa, ow’emyaka 47- 55 omwetegefu okwekebeza omusaayi. Kuba 0782785366 twogere ebisingawo.\nNdi mukyala alabika obulungi . Nneetaaga omwami ow’emyaka 29-38 ,ali ku ddagala lya ARVS nga Muganda oba Munyankole. Kuba 0784778213.\nNze Aida Nakayima 26. Mbeera Kabojja, neddira Nte, ntunda dduuka ,nazaalako. Nneetaaga omwami eyeewa ekitiibwa, alina empisa, akola, ananfunira omulimu kuba njagala nnyo okukola. Njagala ali wakati w’emyaka 25- 40. Tujja kwekebeza omusaayi. Kuba 0752261934.\nNze Jane Namayanja 37. Mbeera Mbarara era gye nkolera emirimu gyange ku ssomero erimu, nazaalako, nasomako, neddira Mutima. Nneetaaga omwami omwetegefu okukola obufumbo, okugenda mu bakadde bange ng’akola, alina empisa, afaayo. Kuba 0706130585\nNze Jenipher Nakyejje 38. Mbeera Mukono, nazalaako,ntunda ngoye, nasomako. Nnoonya omwami ali ku ddagala lya ARVS ng’alabika bulungi kuba nange bwendi. Ateekeddwa okubeera ng’akola ate nga yakoowa eby’okuzaala.\nNjagala ali wakati w’emyaka 40-50,a lina empisa, amanyi omukwano. Kuba Ssimu 0705260508. Nnoonya omwami owookulya naye obulamu ku Ssekukkulu. Ndi muwala mulungi era ne ffiga nnungi.


Bukedde Online - Kkooti etandise okuwulira omusango abatuuze b'e Nakawa gwe bavunaana KCCA\nKkooti etandise okuwulira omusango abatuuze b'e Nakawa gwe bavunaana KCCA\nOMULAMUZI Yasin Nyanzi atandise ku nteekateeka y’okuwulira omusango gw’abatuuze b’e Nakawa abaasengulwa ku luguudo lw’eggaali y’omukka mu 2014 gwe bawawaabira ekitongole kya KCCA.\nAbamu ku batuuze abaabadde mu kkooti.\nOMULAMUZI Yasin Nyanzi atandise ku nteekateeka y'okuwulira omusango gw'abatuuze b'e Nakawa abaasengulwa ku luguudo lw'eggaali y'omukka mu 2014 gwe bawawaabira ekitongole kya KCCA.\nAgaanye okuggya eyali akulira ekitongole kino, Jennipher Musisi mu musango guno nga munnamateeka wa KCCA, Doreen Tusiime bw'abadde asabye. Baabadde mu kkooti ye by'ettaka ku Twed Towers mu Kampala nga yatudde okukkaanya ku bye bagenda okugoberera nga bawoza omusango.\nTusiime yagambye nti teyaweereddwa biragiro biwolereza eyali akulira ekitongole kya KCCA Jenipher Musisi, akulira okuteekerateekera ekibuga Kampala, Moses Atwine n'eyali akulira ebikwekweto bya poliisi mu KCCA, Kituma Rusoke kubanga tebakyali bakozi mu kitongole kino.\nWabula omulamuzi Nyanzi yagambye nti kino tekisoboka kubanga emisango gye babavunaana baagikola ku lwa KCCA ate nga Tusiime kye kitongole kyakikiridde. Bano abatuuze babavunaana okujeemera ebiragiro by'omulamuzi Flavia Nassuna ekyali kibagaana okubamenya.\nKisusse mu kivvulu kya KCCA\nOmusajja asattizza ab''ekika kya Bitama\nAbabaka ba palamenti beegabidde kawumbi\nBaze yanziba amaaso lwe nagezaako okutunda ebibye


Bukedde Online - Olutalo lwa Jennifer Musisi ne Beti Kamya balututte wa Pulezidenti\nKanyama eyakubye Omuchina n'anyaga obukadde...\nOBUTAKKAANYA wakati wa minisita wa Kampala, Beti Kamya ne dayirekita wa Kampala, Jennifer Musisi babutuusizza ewa Pulezidenti Museveni asobole okubugonjoola.\nMusisi ne Kamya bwe batalima kambugu\nKino kiddiridde Kamya okuwandiikira Musisi ebbaluwa ng’amulagira okwongeza emisaala gya bameeya, abamyuka bameeya ne bakansala bonna mu kibuga.\nMu bbaluwa Musisi gye yawandiikira Kamya nga July 13, 2017 yamutegeeza nti ssente z’okwongeza emisaala gya bannabyabufuzi tezaaliwo.\nYamulaga nti ekitongole kyalina obuzibu kuba ne ssente ze baali bakung’anya zaali zisalise bwatyo ne yeesanga nga tajja kusobola kussa kiragiro kino mu nkola.\nMinisita Kamya teyamatidde na nsonga za Musisi ze yamuwadde era yamuwandiikidde ebbaluwa endala nga July 24, 2017 n’amujjukiza nga bwe kimukakatako okussa mu nkola eky’okwongeza emisaala nga bwe yamulagira.\nYagambye nti okujeemera ekiragiro kye kyabadde kimenya mateeka kuba ennyingo ey’e 77 ey’etteeka erifuga ekibuga erya Kampala Capital City Act 2010, ewa minisita wa Kampala obuyinza okusalawo omusaala bannabyabufuzi gwe balina okufuna.\nYategeezezza nti yeebuuza ku minisita w’ebyensimbi awamu n’owa Gavumenti ez’ebitundu ne bakiraba nga tekirina mutawaana okwongeza omusaala gw’abakulembeze abalonde.\nKino etteeka kye limulagira okukola. Kamya yagambye nti mu tteeka erifuga Kampala temuliimu kawaayiro kagamba nti Dayirekita anaasalangawo ku musaala bakansala gwe balina okufuna.\nEnnyingo 79 (2), (3) ne (4) liragira dayirekita wa KCCA okussa mu nkola ebiragiro byonna ebiba biweereddwa Pulezidenti.\nEnsonga Musisi ze yawadde, tezaamatizza minisita kuba okwongera omusaala gw’abakulembeze kyabadde kijja kubazzaamu amaanyi agakunga abantu okusasula emisolo.\nEky’ebbula lya ssente, Kamya yakiyise kyekwaso kuba mu 2011 emisolo egyali gikung’anyizibwa mu Kampala bwe gyali emitono , Musisi yennyini yaleeta ekirowoozo ng’ayagala Loodi meeya asasulwe gwa bukadde 36 omwezi, amyuka Loodi Meeya obukadde 29, bakansala ba KCCA bafune obukadde 12 ate bakansala ba divizoni bafune obukadde 9.\nOmusaala ogwo tegwayisibwa, kyokka ate kyewunyisa okugamba nti tewali ssente mu kiseera kino ng’emisolo egikung’anyizibwa gyeyongedde.\nYalaze ebintu ebisobola okuggyibwamu omusolo nga galagi, boda boda, emmotoka ezitikka ebintu, kyokka nga byonna tebifi iriddwako.\nSsente obuwumbi obubiri ezaayisibwa mu bajeti y’omwaka gw’ebyensimbi 2017/18 ez’okusasula abakulembeze abalonde mu Kampala zimala bulungi okusasula ssente eziba zongeddwaamu.\nMusisi bwe yalabye taabisobole ensonga yazitutte ewa Pulezidenti n’amunnyonnyola ku katuubagiro k’alimu ne minisita amutwala Beti Kamya.\nEbbaluwa ya Musisi eriko ennaku z’omwezi nga July 26, 2017 yasabye bamwongereyo obuwumbi obulala busatu okusobola okusasula emisaala egimugambibwa okwongeza. Keith Muhakanizi, akulira eggwanika lya Gavumenti yayanukudde Musisi n’amutegeeza nti ssente obuwumbi obusatu n’obukadde 600 ze yabadde asaba ziba zongezza ebitundu 30 ku buli 100 era yazigaanye.\nYategeezezza nti Pulezidenti yawadde ekiragiro ky’obutayongeza musaala gwonna mu kitongole kya Gavumenti, okutuusa nga bamaze okwekenneenya emisaala gy’abakozi bonna mu ggwanga.\nObutakkaanya bwa Musisi ne Kamya buzze bweyoleka buli olukya.\nAkakuubagano akaaliwo wakati wa Loodi meeya Erias Lukwago ne Musisi, kalinga akaggwawo era mu kiseera kino olutalo luli wakati wa Lukwago ne Beti Kamya.\nPulezidenti enkya waakulabikako mu Palamenti okwogera ku nsonga z'ebyokwerinda\nMuseveni ataddewo eggye ezzibizi lirwanyise abatemu\nAbiriga baasoose kumuweereza bubaka obulaalika okumutta: Baweerezza n'ababaka abalala 2 obubaka bwe bumu


Yesu Addamu Okulongoosa Yeekaalu | Obulamu bwa Yesu\nAddamu Okulongoosa Yeekaalu\nMATAYO 21:12, 13, 18, 19 MAKKO 11:12-18 LUKKA 19:45-48 YOKAANA 12:20-27\nYESU AKOLIMIRA OMUTI GW’OMUTIINI ERA ALONGOOSA YEEKAALU\nOKUSOBOLA OKUWA BANGI OBULAMU, YESU ALINA OKUFA\nYesu n’abayigirizwa be bamaze ennaku ssatu mu Bessaniya bukya bava e Yeriko. Kati ku Bbalaza ku makya, nga Nisaani 10, batambula nga bagenda e Yerusaalemi. Yesu enjala emuluma. Bw’atyo alaba omuti gw’omutiini n’agenda we guli. Ku muti ogwo kuliko ebibala?\nOmwezi gwa Maaki gunaatera okuggwaako, naye emitiini gitandika kubala mu Jjuuni. Wadde kiri kityo, ebikoola by’omutiini ogwo bivuddeyo mangu. Bwe kityo, Yesu alowooza nti ku muti ogwo kuliko ebibala ebisooka. Kyokka akizuula nti tekuli bibala. Ebikoola by’omutiini ogwo biwadde ekifaananyi ekitali kituufu. Yesu agamba nti: “Tewabangawo alya ku bibala byo emirembe n’emirembe.” (Makko 11:14) Amangu ago omuti ogwo gutandika okukala, era amakulu g’ekyo ga kutegeerwa enkeera.\nWayita ekiseera kitono, Yesu n’abayigirizwa be ne batuuka e Yerusaalemi. Agenda mu yeekaalu, gye yalambudde jjo olweggulo. Leero akola ekisingawo ku kulambula obulambuzi yeekaalu; akola ekintu ekifaananako ekyo kye yakola emyaka esatu emabega ku lunaku lwa Pentekooti mu mwaka gwa 30 E.E. (Yokaana 2:14-16) Ku luno Yesu agoba ‘abatundira ebintu mu yeekaalu n’abo ababigula.’ Ate era avuunika ‘emmeeza z’abo abavungisa ssente n’entebe z’abo abatunda amayiba.’ (Makko 11:15) Mu butuufu, n’abo abaagala okuyita mu luggya lwa yeekaalu nga batwala ebintu mu bitundu ebirala eby’ekibuga, tabakkiriza kuyitamu.\nLwaki Yesu ayisa bw’atyo abo abawanyisa ssente n’abatundira ebisolo mu yeekaalu? Agamba nti: “Tekyawandiikibwa nti, ‘Ennyumba yange eriyitibwa nnyumba ya kusabirwamu amawanga gonna’? Naye mugifudde mpuku ya banyazi.” (Makko 11:17) Ensonga lwaki Yesu ayita abasajja abo abanyazi eri nti basaba ssente nnyingi abo abagula ebisolo eby’okuwaayo nga ssaddaaka. Ekyo kye bakola Yesu akitwala ng’obunyazi oba obubbi.\nKya lwatu nti bakabona abakulu, abawandiisi, n’abantu abakulu mu ggwanga bawulira ekyo Yesu ky’akoze era baagala okumutta. Kyokka, waliwo ekibalemesa. Tebamanyi ngeri ya kuttamu Yesu kubanga abantu bangi bagenda gy’ali okumuwuliriza.\nNg’oggyeeko Abayudaaya, waliwo n’abakyufu, nga bano be bantu abaali beegasse ku ddiini y’Ekiyudaaya, abazze ku Mbaga y’Okuyitako. Mu bantu abo mulimu Abayonaani abazze ku mbaga eyo okusinza. Abayonaani abo batuukirira Firipo, oboolyawo olw’okuba alina erinnya ery’Ekiyonaani, ne bamubuuza obanga basobola okulaba Yesu. Firipo takakasa obanga kituufu abantu abo okulaba Yesu, bw’atyo yeebuuza ku Andereya. Firipo ne Andereya bagenda eri Yesu okumutegeeza ku nsonga eyo, oboolyawo ng’akyali mu yeekaalu.\nYesu akimanyi nti asigazza ennaku ntono attibwe. N’olwekyo, kino si kye kiseera okukola ebintu okusanyusa obusanyusa abalala oba okunoonya obuganzi mu bantu. Bw’atyo addamu abatume abo ababiri ng’akozesa ekyokulabirako. Agamba nti: “Ekiseera kituuse Omwana w’omuntu agulumizibwe. Mazima ddala mbagamba nti, empeke y’eŋŋaano bw’etagwa ku ttaka n’efa, esigala eri emu; naye bw’efa ebala ebibala bingi.”—Yokaana 12:23, 24.\nEmpeke emu ey’eŋŋaano eyinza okulabika ng’eteri ya mugaso nnyo. Naye bw’esimbibwa mu ttaka “n’efa,” esobola okumera era oluvannyuma n’ebala ebibala bingi. Mu ngeri y’emu, Yesu muntu omu atuukiridde. Naye olw’okusigala nga mwesigwa eri Katonda okutuukira ddala okufa, ajja kusobozesa abantu bangi abalina omwoyo ogw’okwefiiriza nga ye okufuna obulamu obutaggwaawo. Bwe kityo, Yesu agamba nti: “Oyo ayagala obulamu bwe abuzikiriza, naye oyo akyawa obulamu bwe mu nsi eno ajja kubukuuma asobole okufuna obulamu obutaggwaawo.”—Yokaana 12:25.\nYesu teyeerowoozaako yekka, kubanga agamba nti: “Oyo yenna ayagala okumpeereza angoberere, era gye nnaabeera n’omuweereza wange gy’anaabeera. Oyo yenna ayagala okumpeereza, Kitange alimuwa ekitiibwa.” (Yokaana 12:26) Ng’eyo nkizo ya maanyi! Abo Katonda b’awa ekitiibwa bajja kufugira wamu ne Kristo mu Bwakabaka.\nNg’alowooza ku kubonaabona okw’amaanyi kw’agenda okuyitamu n’engeri gy’agenda okuttibwamu, Yesu agamba nti: “Kaakano ndi mweraliikirivu nnyo; era njogere ki? Kitange, ndokola okuva mu kaseera kano.” Kyokka Yesu si mwetegefu kukkiriza kintu kyonna kumulemesa kukola Katonda by’ayagala. Agamba nti: “Wadde kiri kityo, nnina okwolekagana n’akaseera kano.” (Yokaana 12:27) Yesu mwetegefu okukola byonna Katonda by’ayagala, nga mw’otwalidde n’okuwaayo obulamu bwe nga ssaddaaka.\nLwaki Yesu asuubira okusanga ebibala ku mutiini wadde nga si kye kiseera ky’emitiini okubala?\nLwaki kituukirawo Yesu okuyita abo abatundira mu yeekaalu ‘abanyazi’?\nYesu ayinza atya okugeraageranyizibwa ku mpeke y’eŋŋaano, era atwala atya eky’okuba nti agenda kubonyabonyezebwa era attibwe?


OMUTWE OGULI KUNGULU | ENGERI GY’OYINZA OKWEWALAMU ENDWADDE\nEBIBUGA bingi eby’edda byaliko bbugwe. Singa omulabe yakubanga ekituli mu bbugwe oyo, ne bwe kyabanga kitono kitya, kyateekanga obulamu bw’abantu abaabanga mu kibuga ekyo mu kabi. Omubiri gwo gulinga ekibuga ekiriko bbugwe. Okusobola okuba omulamu obulungi kisinziira ku ngeri gye weekuumamu endwadde. Lowooza ku bintu bitaano ebitera okusaasaaniramu endwadde, era n’engeri gy’osobola okuzeekuumamu.\nOBULABE: Obuwuka obw’obulabe busobola okuyingira mu mubiri gwo okuyitira mu mazzi amakyafu.\nKY’OYINZA OKUKOLA: Ekintu ekisooka ky’oyinza okukola kwe kukuuma amazzi ge mukozesa nga mayonjo. Bw’okimanya nti amazzi galimu obuwuka obw’obulabe oba bw’ogateebereza okubaamu obuwuka obwo, osobola okubaako ky’okolawo okugalongoosa. * Amazzi ag’okunywa gasaanikire bulungi, era bw’oba ogasenako kozesa ekintu ekiyonjo oba gateeke mu kintu ekiriko ttaapu gye musobola okukozesa nga mugasenako. Weewale okuteeka engalo zo mu mazzi ag’okunywa. Bwe kiba kisoboka, beera mu kitundu abantu gye bafaayo okulaba nti obubi tebugenda mu nzizi.\nOBULABE: Obuwuka obw’obulabe buyinza okuba mu mmere oba ku mmere.\nKY’OYINZA OKUKOLA: Emmere erimu oba eriko obuwuka obw’obulabe eyinza okulabika obulungi era ng’ewooma. N’olwekyo, fuba okwozanga ebibala nga tonnabirya. Bw’oba oteekateeka emmere oba ng’ogigabula, kakasa nti engalo zo, ebintu by’oteekamu emmere, n’effumbiro mw’ofumbira, biyonjo. Eby’okulya ebimu biba byetaaga okufumbibwa ennyo okusobola okutta obuwuka obw’obulabe obubibaamu. Weegendereze emmere eba ekyusizza endabika, ewunya obubi, oba ewulikika obulala mu kamwa, kubanga ekyo kiyinza okuba nga kiraga nti erimu obuwuka obuleeta endwadde. Bwe kiba kisoboka, emmere eba efisseewo giteeke mangu mu firiiji. Weewale okuteekerateekera abalala emmere ng’oli mulwadde. *\nOBULABE: Ebiwuka ebimu bwe bikuluma bisobola okukuteekamu obuwuka obw’obulabe obubibeeramu.\nKY’OYINZA OKUKOLA: Osobola okwewala ebiwuka ebiyinza okukulwaza nga weewala okufuluma wabweru mu kiseera we bibeerera ebingi, oba ng’oyambala engoye ezikubikka, gamba ng’essaati oba bbulawuzi eyeemikono emiwanvu oba empale empanvu. Weebake mu katimba k’ensiri, oba weesiige eddagala erigoba ebiwuka. Kakasa nti tewali bikebe oba bintu birala mazzi mwe gasobola kulegama, ne kiviirako ensiri okwaluliramu. *\nOBULABE: Obuwuka obumu busobola okubeera mu bisolo, ne bwe biba bya waka, ne bitafuna buzibu bwonna, naye ate nga bwe bukuyingiramu bukulwaza. Buyinza okukuyingiramu ng’olumiddwa ekisolo oba nga kikukwagudde, oba ng’olinye mu bubi bwakyo.\nKY’OYINZA OKUKOLA: Okusobola okwekuuma endwadde, abantu abamu basalawo okwewala okuyingiza ebisolo mu nnyumba mwe basula. Nnaaba mu ngalo oluvannyuma lw’okukwata ku nsolo yonna, era weewale ensolo z’omu nsiko. Ensolo bw’ekuluma oba bw’ekukwagula, ekiwundu kyoze bulungi era ogende mu ddwaliro. *\nOBULABE: Obuwuka obuleeta endwadde busobola okukuyingira nga buyitira mu mpewo oluvannyuma lw’omuntu akuli okumpi okukolola oba okwasimula. Era busobola okukuyingira nga weekoonye ku muntu omulwadde, ng’omugudde mu kifuba, oba ng’omukutte mu ngalo. Obuwuka obwo busobola okuba ku bintu gamba ng’eminyolo, abantu we bakwata nga bayita ku madaala, ku ssimu, ku limooti, oba ku mapeesa ga kompyuta.\nKY’OYINZA OKUKOLA: Tokozesa na balala bintu gamba ng’eggirita, akasenya, oba tawulo. Weewale okukwata ku musaayi gw’abalala oba entuuyo z’abalala. Fuba okunaabanga mu ngalo. Eno y’emu ku ngeri esingayo obulungi ey’okwewalamu endwadde.\nBw’oba omulwadde, bwe kiba kisoboka, sigala awaka. Ekitongole ky’eby’obulamu mu Amerika kyagamba nti bw’oba olina ekifuba oba ssenyiga, kololera oba yasimulira mu katambaala, so si mu ngalo.\nBayibuli egamba nti: “Omuntu ow’amagezi alaba akabi ne yeekweka.” (Engero 22:3) Kikulu nnyo okukolera ku magezi ago nnaddala mu kiseera kino nga waliwo endwadde nnyingi mu nsi! Osobola okumanya ebisingawo ebikwata ku kwewala endwadde nga weebuuza ku basawo, era osobola okwewala endwadde ng’ofuba okuba omuyonjo. Ba mumalirivu okubaako ky’okolawo okwewala endwadde!\n^ lup. 6 Ekitongole ky’eby’obulamu eky’ensi yonna kyayogera ku bintu abantu bye basobola okukola okuggya oba okutta obuwuka obw’obulabe obuba mu mazzi. Muno mwe muli, okugateekamu eddagala eriyitibwa chlorine, okugateeka mu kasana, okugasengejja, n’okugafumba.\n^ lup. 9 Okumanya ebisingawo ku nsonga eno, laba Awake! eya Jjuuni 2012 olupapula 3-9.\n^ lup. 12 Okumanya ebikwata ku ngeri y’okwewalamu omusujja, laba Awake! eya Jjulaayi 2015 olupapula 14-15.\n^ lup. 15 Ekintu kyonna eky’obusagwa bwe kikuluma, yanguwa okugenda mu ddwaliro.\nEbisobola Okukuyamba nga Wabaluseewo Obulwadde Obusaasaana Amangu\nMu 2014, obulwadde bwa Ebola bwabalukawo mu nsi za Afirika ow’ebugwanjuba era ne butta abantu bangi mu kiseera kitono. Ofiisi z’ettabi ez’Abajulirwa ba Yakuwa mu nsi ezo zaasitukiramu ne zikola enteekateeka okuyamba abantu okumanya engeri y’okwekuumamu obulwadde obwo. Abajulirwa ba Yakuwa abaalondebwa okukwanaganya enteekateeka ezo baddamu ebibuuzo bino:\nAbantu mwabayamba mutya okukimanya nti obulwadde bwa Ebola bwa mutawaana?\nTwasomesa abantu ne tubayamba okumanya engeri obulwadde obwo gye busaasaanamu n’ebintu bye balina okwewala.\nBintu ki ebirala Abajulirwa ba Yakuwa bye baakola?\nBwe twabanga tukebera abantu, twakozesanga akuuma akapima ebbugumu ly’omubiri gw’omuntu nga tekamukoonyeeko. Abajulirwa ba Yakuwa bonna mu nsi ezo beewala ebintu gamba ng’okukwata abalala mu ngalo oba okubagwa mu kifuba, era baanaabanga mu ngalo enfunda n’enfunda buli lunaku. Okugatta ku ekyo, twateeka mu bifo ebitali bimu amazzi ag’okunaaba mu ngalo nga galimu eddagala eritta obuwuka.\nMwasobola mutya okweyongera okukuŋŋaana n’okubuulira?\nOkuva bwe kiri nti gavumenti yagaana abantu mu bitundu ebimu okubivaamu okugenda mu birala, twasalawo nti enkuŋŋaana zaffe ze tufuna buli wiiki buli omu azifunire mu maka ge. Ate bwe kyatuuka ku mulimu gw’okubuulira abamu baayigirizanga abantu Bayibuli nga bakozesa essimu.\nKiki kye mwakolanga nga waliwo alaze obubonero bw’obulwadde obwo?\nTwategeezanga ab’obuyinza. Omuntu yenna eyabanga abaddeko n’omulwadde wa Ebola, oba eyabanga agenze ku mukolo gw’okuziika omuntu afudde Ebola, oba eyabanga alaze obubonero obufaananako ng’obwa Ebola yeewalanga okubeera mu bantu okumala ennaku 21, ng’ezo ze nnaku ezirina okuyitawo okukakasa obanga ddala omuntu alina obulwadde obwo oba nedda.


Empapula z'obuyigirize nzirina naye sijja kuzibalaga, Segiriinya ayanukudde ku nsonga z'obuyigirize bwe - Watchdog Uganda\nOmubaka omulonde owa Kawempe North Segiriinya Muhammad\nOMUBAKA omulonde owa Kawempe North Mohammad Segiriinya kyadaaki ayanukudde ku bigambibwa nti teyasoma era akolera mu mpapula ez’obuyigirize ezitali zize.\nOno agamba nti empapula ezize entuufu azirina nti kyokka tagenda kuzilaga muntu yenna okujjako nga ekiseera ekituufu kituuse era nga n’omusango gwengedde.\nOkusinziira ku katambi ke yatadde ku mukutu gwe ogwa Twitter yategezezza nti kano kandiba akatego abatamwagaliza ke baagala okumutega akagwemu, mbu abalage ebiwandiiko bye ebituufu kyagamba nti tagenda kukikola mu kiseera kino.\n“Ndi mugezi nnyo siyinza kwemalamu kati nabiwandiiko ebyange bye mmanyi nti bituufu, wabula ngenda kulinda abo abagamba nti sibilina baleete obujulizi awo nange ndyoke nzijeyo ebyange twabike bulungi mu kkooti” Segiriinya bwe yagambye.\nYategezezza nti abatamwagaliza kifo kye Kawempe North baagala ajjeyo empapula ze entuufu olwo balyoke bazimbire okwo ebyabwe era bamusuule mu katego kaabwe kaamanyi obulungi, nagamba nti bano bakoze ebintu bingi okumusuula naye tabatidde bagende mu maaso kubanga bamulemwa dda.\nEkitongole kye bigezo mu Ggwanga nga 17 omwezi guno kyawandiika nga kigamba nti e nnamba U005/054(2017 eyabawerezebwa okuzuula ani nnyiniyo baakizuula nti ya muwala Nampiima Sarah eyali asomera mu ssomero lya Mengo SS sso ssi Segiriinya Richard eyatuulira ebigezo ku ssomero lya Pimbas Secondary School.\nBino byonna byazuulibwa Peter Anywar eyawandiiika ku lwa Senkulu we kitongole kye Bigezo Dan Odong.\nSulaiman Serwadda Kidandala gye buvuddeko yawalala Segiriinya namutwala mu kkooti nga agamba nti ebimu ku biwandiiko by’obuyigirize bye yakozesa okwesimbawo si bibye.\nWho is Owiny-Dollo, the Chief Justice accused of confiscating colleague's ruling file in Bobi Wine case?


Ttimu ya Liverpool Fc ewangudde ekikoopo kya Premier League ekisokedde ddala. - fremer media\nOluvanyuma lwa kabanga akawerera ddala emyaka 30 bukyanga ekikoopo kya Premier League kitandikibwa okuyitibwa bwekityo, club ya Liverpool ebadde tekiwangula ngako okutuuka sizoni eno bwewangulidde ekikoopo kyaayo ekisokedde ddala mubyafayo.\nOkuwangula ekikopo kino kidiridde ttimu ya Manchester City okukubwa kubugenyi bwebabaddeko kukisaawe Kya Stamford Bridge ekya Chelsea nga guno omupiira guwedde nga banyinimu aba Chelsea babala ggolo 2:1, era nga kino mubutongole kiwadde Liverpool Fc okufuna ekikoopo.\nLiverpool Fc emenye likodi endala eyokubanga ye ttimu esokedde ddala okuwangula ekikopo kino nga ekyabuzaayo emipiira ejiwera musanvu (7).\nOmutendesi wa Liverpool Fc omukulu Jurgen Klopp afuuse omukuba tendesi abawanguzi nga kinajukirwa nti bukyanga yegata ku ttimu eno eya Liverpool asobodde okujiwangulira ebikopo ebyenjawulo okuli Champions League, UEFA Super Cup, Fifa Club World Cup nga Kati kwogata ne Premier League.\nSizoni ewedde yatuusa club eno okumalira mukyokubiri nga erina obubonero 97 era nawo nemenya likodi endala eyokubanga nti emalidde mukyokubiri nobubonero obwawagulu.\nKlopp ategezeza nti musanyufu okubanga essawa eno asobodde okutukiriza ekirooto kye ekyokuwangula ekikopo Kya premier League era nategeze nti kyekimu kubintu byabadde tasubira.\nRelated Items:Champions League, Jurgen Klopp, Liverpool fc, Premier League\nNTV’s Lynda Dane serving her delicious beans to B2C’sBobby Lash